Krizni štab BPK za praćenje koronavirusa zabranio javna okupljanja\nNa području Bosanskopodrinjskog kantona Goražde nema slučajeva zaraženih koronavirusom, a u okviru preventivnih mjera, Kantonalni krizni štab zabranio je javna okupljanja.\nNa današnjoj sjednici razmatrana je aktuelna situacija te druge mjere i preporuke koje bi trebale doprinijeti prevenciji od zaraze.\n“Prema naredbi Federalnog kriznog štaba imali smo preporuke da se sva javna okupljanja zabrane, odnosno odgode, tako da smo i mi donijeli odluku za neka najavljena javna okupljanja na području našeg kantona. Takođe, dobili smo naredbu da se ljudi koji dolaze iz ugroženih područja stave pod zdravstveni nadzor, što je jako bitno. Do sada smo imali sedam takvih osoba od kojih je pet izašlo iz zdravstvenog nadzora odnosno 14-dnevne kućne izolacije i nisu imali simptome koronavirusa”, pojasnila je predsjednica Kriznog štaba BPK Goražde Medina Bičo.\nOna je dodala da je osiguran jedan dio testova te obavljena edukacija i nabavljen dio opreme za zdravstvene radnike.\nKantonalni ministar zdravstva Eniz Halilović je dodao kako je osigurana jedna prostorija koja će služiti kao izolatorij u slučaju pojave pacijenata sa simptomima koronavirusa.\n“Što se tiče opreme kojom raspolaže kantonalna bolnica i domovi zdravlja na području BPK riječ je o osnovnoj opremi koju koriste zdravstveni radnici čime ne možemo biti zadovoljni jer fali oprema kao što je mobilni RTG aparat za potrebe eventualno oboljelih od koronavirusa. S tim u vezi upućen je zahtjev prema federalnom kriznom štabu za pomoć u nabavci opreme. Vlada BPK je obezbijedila određena sredstva za potrebe kantonalnog Kriznog štaba i nabavku nužne medicinske opreme”, naglasio je Halilović.\nDodao je da će u narednom periodu, ukoliko dođe do pogoršanja epidemiološke situacije, Vlada BPK izdvojiti i dodatna sredstva za zdravstvene ustanove, u borbi protiv koronavirusa.\nU BPK Goražde uspostavljene su i telefonske linije u pet zdravstvenih ustanova putem kojih se građani mogu obratiti u slučaju eventualnih simptoma ili saznanja o osobama koje su boravile u ugroženim područjima.\nJoš uvijek nije poznato da li će u skladu sa preporukama Federalnog kriznog štaba od sutra biti obustavljena nastava u školama na području BPK Goražde.\nTags #BPK Goražde #koronavirus\nDomaća zadaća za 6. razred: Matematika – Nejednačine oblika\nNogometašice SFK 2000 Sarajevo proslavljaju rekordnu 18. titulu prvakinja BiH\nTegeltija razgovarao sa Skakom: Vijeće ministara BiH spremno pomoći oko rješavanja pitanja “Jajce” kasarne\nIndija: U klizištu poginulo 20 osoba


Nastup ISUZU vozila na Salonu automobila u Beogradu - Isuzu Srbija\nIsuzu / Vesti i dešavanja / Nastup ISUZU vozila na Salonu automobila u Beogradu\nDomaćoj publici prezentovana su četiri ISUZU D-MAX Crew Cab modela – jedan u osnovnom paketu opreme Satellite, sa manuelnim 6-stepenim menjačem, po sajamskoj ceni od 23.300 evra (+PDV). Drugi model je u novom paketu opreme Pulsar i pozicionira se između Planet i Solar verzija, a njegova sajamska cena iznosi 25.500 evra (+PDV).\nTreći izloženi D-Max je u najvišem, luksuznom paketu opreme Quasar, kao i u novoj Sapphire Blue plavoj boji, opremljen automatskim 6-stepenim menjačem, ključ-karticom, multimedijalnim displejem, navigacijom, kamerom za vožnju unazad, kožnim elektro-podesivim sedištima sa grejačima, itd. Njegova sajamska cena startuje od 30.700 evra (+PDV).\nČetvrti izloženi D-Max je, može se reći, specijalno vozilo, u srednjem paketu opreme Solar, sa automatskim menjačem, koji je pripremljen za potrebe popularne domaće TV emisije “Sasvim prirodno” čiji je autor i voditelj Jovan Memedović. Ujedno, ovaj D-Max će u narednom periodu biti zvanično vozilo pomenute emisije u naredne tri godine, a zvanična primopredaja održaće se tokom trajanja sajma, u subotu, 23. marta u 12.00 časova, na ISUZU štandu u Hali 4. Njegova sajamska cena iznosi 34.500 evra (+PDV).\nPored D-Max pikap modela, TRIO Motors je na štandu izložio i laki kamion L35 H sa nadgradnjom u vidu tovarnog sanduka, dimenzija 4200 x 2200 mm. Izloženi kamion opremljen je robotizovanim menjačem NEES II, kao i nezavisnim prednjim oslanjanjem Adaptor. Ukupne bruto nosivosti do 3,5 tona, ovaj kamion je moguće voziti i na vozačku dozvolu B kategorije. Njegova sajamska cena je 19.900 evra (+PDV).\nTagovi: d-max dmax isuzu pikap sajam automobila u beogradu trio motors


Džaferović: Formalno posmatrano postoji parlamentarna većina od 22 zastupnika – dijalogin.tv\nnovinar Objavljeno 23/10/2017\nZamjenik predsjedavajuće Predstavničkog doma Parlamentarne skupštine BiH Šefik Džaferović izjavio je danas da kada se saberu političke stranke koje participiraju u vlasti na državnom nivou formalno postoji parlamentarna većina od 22 zastupnika.\nOdgovarajući na novinarsko pitanje u vezi s postojanjem parlamentarne većine, Džaferović je kazao da je i do sada bilo situacija da se parlamentarna većina formira od zakona do zakona.\n“I kada nije bilo rasprava o tome da li postoji parlamentarna većina ili ne postoji, postojala su različita glasanja kada su pojedini zakoni u pitanju. Imali smo članice opozicije koje su podržavale zakone i članice parlamentarne većine koje nisu podržavale zakone. Tako da očekujem da se oko svakog od ovih pitanja, kada su zakoni po srijedi, formira konkretna parlamentarna većina”, naveo je Džaferović.\nDodao je da očekuje da tu neće biti nekih drugačijih postupanja u odnosu na postupanja koja su imali do sada u praksi u Parlamentarnoj skupštini BiH.\nBiHBosna i Hercegovinadijalogdijalogin\nToday's Visits: 15.692\nLast 30 Days Visits: 270.654\nTotal Visitors: 643.498


NovaEnergija.net » Otvorene Wi-Fi internet zone u beogradskim parkovima u blizini Glavne autobuske stanice Otvorene Wi-Fi internet zone u beogradskim parkovima u blizini Glavne autobuske stanice – NovaEnergija.net\nTelenor Srbija postavio je otvorenu zonu bežičnog interneta u Beogradu u parku u blizini beogradske Glavne autobuske stanice i na taj način omogućio svim migrantima da stupe u vezu sa svojim porodicama. Još jedna otvorena Wi-Fi zona proradiće u sledećih nekoliko dana na drugoj najprometnijoj lokaciji okupljanja migranata, u parku ispred Ekonomskog fakulteta.\n„U Telenoru verujemo da je pristup internetu osnovno pravo svakog čoveka. Mobilna povezanost postaje sve značajnija u životu ljudi i omogućava sveobuhvatnu inkluziju, naročito socijalno ranjivih grupa. Verujem da će postavljene Wi-Fi zone na mestima na kojima se migranti najčešće okupljaju pomoći im da se povežu sa svojim prijateljima i porodicama, ili da organizuju nastavak svoje potrage za boljim životom. Nadam se da će naša inicijativa motivisati druge kompanije da im pomognu u skladu sa svojim mogućnostima”, kaže Uve Fredhajm, generalni direktor Telenora Srbija.\nTelenorova oprema u otvorenim Wi-Fi zonama omogućava istovremeno povezivanje više korisnika. Koristeći svoje telefone, tablete i druge pametne uređaje, migranti mogu da se povežu sa otvorenom bežičnom mrežom (SSID: Telenor Internet), koja im omogućava efikasan i bezbedan prenos podataka. Ova inicijativa realizuje se u saradnji sa Fondom B92.\n„Zahvaljujući brzoj reakciji Telenora, više od 1.000 migranata, koji obično provedu između dva i pet dana u Beogradu u okolini Glavne autobuske stanice, sada će imati besplatan onlajn pristup važnim informacijama, što će olakšati njihov boravak u Beogradu. Uskoro će biti aktivirana i specijalna stranica koja će se automatski otvarati na svakom uređaju prilikom povezivanja na bilo koju Telenorovu otvorenu Wi-Fi internet zonu sa posebnim informacijama od značaja za migrante u Beogradu”, kaže Veran Matić, predsednik UO Fonda B92.\nOtvorene Wi-Fi internet zone u beogradskim parkovima u blizini Glavne autobuske stanice was last modified: September 7th, 2015 by Žikica Milošević


Čečen (CINS): Mali neće biti sklonjen, postao je previše moćan čak i za Vučića – NovostiDana.rs\nDirektor Centra za istraživačko novinarstvo Srbije (CINS) Branko Čečen ocenio je večeras da ministar finansija Siniša Mali neće biti smenjen zbog navoda iz medjunarodnog projekta „Pandorini papiri“ (Pandora Papers) jer kako je rekao, „zna mnogo o jako neprijatnim aspektima poslovanja javnih funkcionera“.\nGostujući na televiziji N1, Čečen je ocenio da je Mali postao „previše moćan, čak i za Aleksandra Vučića“.\n„Čak i ako Vučić hoće da skloni ljude poput Malog, to ne ide tako lako“, ocenio je direktor CINS.\nČečen je dodao da veruje u tvrdnje opozicije da je Mali „arhitekta sistema po kom se skrivaju pare koje se izvlače iz Srbije“.\n„Mislim da su njegovi pipci duboko u svim najvećim poslovima u Srbiji“, naveo je Čečen.\nMreža za istraživanje kriminala i korupcije (KRIK) je nedavno objavila da dokumenta do kojih su njihovi novinari došli u okviru medjunarodnog projekta „Pandorini papiri“, dokazuju da je ministar finansija Siniša Mali bio vlasnik 24 luksuzna apartmana na bugarskom primorju.\nNavode KRIK-a da je kao vlasnik dve ofšor kompanije sa Britanskih Devičanskih Ostrva kupio 23 stana, a još jedan na svoje ime, ministar je odbacio kao „laži“. //


Zvezda, Partizan i fudbal u Srbiji: Počinje Superliga - publika na tribinama, kovid mere na snazi, VAR na terenu - Glas Šumadije\nNaslovna > BBC News na srpskom > Zvezda, Partizan i fudbal u Srbiji: Počinje Superliga – publika na tribinama, kovid mere na snazi, VAR na terenu\n16/07/2021 158Ostavi komentar na Zvezda, Partizan i fudbal u Srbiji: Počinje Superliga – publika na tribinama, kovid mere na snazi, VAR na terenu\n„Više od godinu dana nisam bio na stadionu i jedva čekam da počne liga, ne zbog kvaliteta fudbala, već zbog mogućnosti da uživo gledam utakmicu“, navodi za BBC na srpskom Beograđanin Marko Krstić, navijač Partizana.\n„U polufinalu i finalu na Vembliju je maltene bio pun stadion, a u prenosima nisam video da je mnogo navijača nosilo maske, niti da se se pridržavali pravila o fizičkom distanciranju“, kaže on za BBC na srpskom.\n„To je jasan poziv protiv mera, protiv onoga što je država donela kao odluku“, rekao je epidemiolog Predrag Kon tada za Televiziju N1.\nDodao je da je „neobično što se na tome završava cela priča“.\n„U ovom trenutku tu odgovornost su platili nekom prekršajnom kaznom“, rekao je Kon.\n„Zato je predloženo obeležavanje svakog drugog sedišta“, navodi se u saopštenju Zajednice.\nOd sreće do očaja, od tuge do radosti – „It’s coming to ROME“\n„Ako inače ne nosimo maske na otvorenom, kad smo recimo na ulici gde takođe može da bude dosta ljudi, ne vidim baš logiku da je imam na stadionu koji je takođe otvoren prostor“, pita se Joksimović.\n„Kada su dozvolili da rade zatvoreni prostori ugostiteljskih objekata, dolazak na stadione je mnogo manja opasnost“, rekao je u maju epidemiolog Radmilo Petrović, kada se prvi put pominjala mogućnost puštanja publike na stadione.\nTako se okolo širi virus – ja sam za to da gledaoci budu na stadionu, a ne navijači“, objasnio je Petrović.\n„Moj lični stav je da za otvaranje stadiona treba sačekati da se vakciniše barem 50 posto stanovništva“, kaže Šekler.\nVideo assistant referee (VAR) ili „video pomoćnik sudije“ predstavlja sistem pomoću kojeg glavni sudija može da ponovo razmotri bitne trenutke u meču\nKorona virus: Dileme u Srbiji oko treće vakcine, u Crnoj Gori vaučeri od 50 evra za vakcinisane starije od 50


Direktor FBI svedočio o masakru u Kaliforniji\nDirektor FBI Džejms Komi svedoči na Kapitol Hilu pred Senatskim odborom za pravosudje\nSvedočeći pred Senatskim odborom za pravosuđe, Komi je izjavio da su Sajed Rizvan Faruk i njegova žena Tašfin Malik bili radikalizovani “neko duže vreme”, pre nego što su izvršili napad u San Bernardinu.\nDirektor Federalnog istražnog biroa Džejms Komi izjavio je da je dvoje napadača, koji su prošle nedelje izvršili masakr u Kaliforniji, bilo radikalizovano i pre nego što su se upoznali preko interneta i počeli da razgovaraju o džihadu i islamskom konceptu mučeništva pre oko dve godine.\nSvedočeći pred Senatskim odborom za pravosuđe, Komi je izjavio da su Sajed Rizvan Faruk i njegova žena Tašfin Malik bili radikalizovani “neko duže vreme”, pre nego što su izvršili napad u San Bernardinu. Oni su se venčali prošle godine.\nKomi je izjavio da su napadači bili inspirisani stranim terorističkim grupama i opisao ih je kao “nasilne ekstremiste radikalizovane na tlu SAD”. Šef FBI je rekao da odboru može da pruži ograničene informacije budući da istraga još traje. FBI napad istražuje kao čin terorizma, ali nema nagoveštaja da su Faruk, rođen u SAD, i Pakistanka Malik bili deo terorističke mreže ili grupe.


Trump razgovarao sa saudijskim kraljem i južnokorejskim predsjednikom\n30.01.2017. u 07:44h\nTrump je pozivao tijekom predsjedničke kampanje prošle godine zemlje Zaljeva da plate za uspostavu sigurnih zona za zaštitu sirijskih izbjeglica\nTrump je pozivao tijekom predsjedničke kampanje prošle godine zemlje Zaljeva da plate za uspostavu sigurnih zona za zaštitu sirijskih izbjeglica.\nU priopćenju objavljenom nakon njihova telefonskog razgovora kaže se da su se dvojica vođa dogovorila o važnosti jačanja zajedničkih napora u borbi protiv džihadista Islamske države.\n"Predsjednik je zatražio a kralj se složio o potpori sigurnim zonama u Siriji i Jemenu, kao i o potpori drugim idejama koje mogu pomoći mnogim izbjeglicama raseljenima zbog sukoba", kaže se u priopćenju.\nDodaje se da su razgovarali o pozivu kralja Trumpu "da vodi bliskoistočne napore kako bi se pobijedio terorizam i izgradila nova budućnost, ekonomski i socijalno," u Saudijskoj Arabiji i u regiji.\nTrump i južnokorejski kolega Hwang Kyo-ahn složili su se u telefonskom razgovoru da poduzmu korake prema jačanju zajedničke obrane od prijetnji iz Sjeverne Koreje, kaže se u drugom priopćenju iz Bijele kuće.\n"Čelnici su se složili o poduzimanju mjera kako bi ojačali zajedničke kapacitete obrane protiv sjevernokorejske prijetnje", kazala je Bijela kuća.\nhr Mon Jan 30 2017 07:44:00 GMT+0100 (CET) 2017-01-30T07:44:00Z STO POSTO d.o.o.


“Global insajt”, globalni lider u ekonomskim i finansijskim analizama i tržišnim prognozama, predviđa da će u naredne dvije godine potražnja za automobilima u SAD biti problematična zbog slabljenja domaće ekonomije, problema na hipotekarnom tržištu i visokih cijena benzina.\nZbog tih problema je ta kompanija već smanjila ovogodišnju prognozu, sa ranije pretpostavljane prodaje 16,4 miliona vozila u SAD.\n“U 2008. i 2009. godini očekujemo veoma mali rast”, izjavio je “Globalov” šef za istraživanje tržišta automobila u Severnoj Americi Džordž Maljano (George Magliano), dodajući da bi potražnja posle tog perioda trebalo da oživi.\nMaljano je, takodje, upozorio, da slaba prodaja vodi ka rastu zaliha automobilskih kuća koje su, pak, prinudjene da ograniče proizvodnju i ojačaju prodajnu ponudu.\nTako je, recimo, proizvodnja najveće američke automobilske industrije “Dženeral Motors” (General Motors – GM), prema ovom istraživanju, opala u prva tri tromesečja za više od deset procenata, a proizvodnja rivalskog “Forda” za gotovo osam odsto.\nAmeričke automobilske kuće se, povrh svega, suočavaju sa oštrom konkurencijom iz Japana i Južne Koreje, kao i sa rastućim troškovima za sirovine, zdravstvene usluge i penzije.\nZbog toga kompanije “Ford”, “Krajsler” (Ćrysler) i GM sprovode obimne mjere restrukturalizacije, uključujući i otpuštanja radnika i zatvaranje mnogih fabrika, podsjećaju agencije.


Partizan otvorio akademiju u Kini\nKošarkaški klub Partizan još jednom je pokazao koliki je brend u svijetu košarke otvaranjem svoje akademije u Kini.\nKošarkaška akademija Partizana u Kini biće u Pekingu, a mladi igrači imaće sve uslove za napredak i priliku da jednog dana zaigraju za beogradske “crno-bijele“.\n“Čestitke našim prijateljima iz Pekinga na prelijepom centru Košarkaškog kluba Partizan koji se danas otvara. Hvala na svemu što radite u svrhu promocije košarke, Partizana i zbližavanja dva naroda” – napisao je predsjednik Partizana Ostoja Mijailović na “Tviteru“.\nCeremonija otvaranja počela je danas u 11:30h, a pored brojnih video materijala Partizana, na njoj će prisustvovati i ambasador Srbije u Kini.\n⚫⚪🇨🇳 #KKPartizan pic.twitter.com/moVbOPuUmt\n— KK Partizan NIS (@PartizanBC) November 27, 2020\nPrethodni članakHrvat izgubio meč za 11 sekundi (VIDEO)\nNaredni članakBATE Borisov kiksao protiv najvećeg rivala i izgubio titulu u posljednjem kolu, Šahtjor Soligorsk šampion Bjelorusije


NATO ustupa 3D radar: Za instaliranje na Bjelasici Crna Gora plaća četiri miliona evra - Sputnjik Srbija\n10:06 28 Novembar 2020\nNATO ustupa 3D radar: Za instaliranje na Bjelasici Crna Gora plaća četiri miliona evra\n10:16 10.04.2019 (osveženo 11:01 10.04.2019) Preuzmite kraći link\nNATO će Crnoj Gori ustupiti na korišćenje 3D radarski sistem koji će biti instaliran na Bjelasici. Ministarstvo odbrane Crne Gore uputilo je ranije NATO-u zahtev za ustupanje radara, čija je vrednost oko 20 miliona evra.\n„Možemo potvrditi dodelu radarskog sistema crnogorskim vlastima. Ovaj važan korak predstavlja još jedan snažan napor da se osigura odbrana i zaštita vazdušnog prostora zemlje, zajedno sa vazdušnim policijskim snagama koje pružaju saveznički avioni iz Grčke i Italije“, kazao je za „Pobjedu“ neimenovani zvaničnik Alijanse.\nDarmanović: Crna Gora za veće prisustvo NATO-a u regionu\nOvu informaciju najavio je nedavno na sednici Odbora za bezbednost načelnik Generalštaba Vojske Crne Gore Dragutin Dakić.\n„Pošto je to dosta velika investicija, mi smo dobili radar NATO-a kroz donaciju, a naša obaveza je da izvršimo finansiranje kroz opremanje i uređenje položaja na godišnjem nivou. Na taj način ćemo pokriti one kritične tačke kako bi se zaokružila kompletna slika Crne Gore, s obzirom da NATO već pokriva teritoriju Crne Gore. Međutim, imajući u vidu njenu konfiguraciju, kao i to da imamo dosta takozvanih tamnih uglova, opredelili smo se za nabavku radara koji će najverovatnije biti postavljen na Bjelasici i na taj način će naš vazdušni prostor biti integrisan u NATO sistem“, rekao je Dakić.\nKako su naveli iz Ministarstva odbrane, jedan od nacionalnih prioriteta Crne Gore predstavlja nabavka radara za nadzor vazdušnog prostora. Crnogorski zahtev za ustupanje radara biće razmotren na NATO Komitetu za investicije, a nakon eventualnog prihvatanja, krenuće se u proces pripreme radara, njegovog transporta i instalacije na teritoriji Crne Gore, dok će proces stavljanja u operativnu upotrebu trajati od 18 do 24 mjeseca.\nPrema nezvaničnim saznanjima „Pobjede“, troškove transporta i instalacije snosiće crnogorska strana, a to bi moglo koštati državu oko četiri miliona evra.\nKao najpovoljnija lokacija za radarski položaj razmatra se lokalitet Zekova glava na planini Bjelasici.\n09:51 Razbuktavanje korone se očekuje za praznike, sve izvesnije dve nove mere\n09:34 Gujon: Sada ću moći da radim uz državu Srbiju za sve Srbe\n09:32 ATP ponovo ponižava Novaka Đokovića


Kolumne: Krk slavi izbor Ane Brnabić: Oj, Ano, oj Anicee...\nKrk slavi izbor Ane Brnabić: Oj, Ano, oj Anicee...\nČinjenica da će srpsku Vladu prvi put u istoriji imati priliku da sastavi žena, i da je ona pripadnica LGBT zajednice, izazvala je ogromnu pažnju ne samo u regionu, nego i u svetu. Bilo je reakcija političara i medija, ali i građana susednih država.\nVest o prvoj javno deklarisanoj gej premijerki, u Srbiji i na Balkanu našla se na stranicama najuglednijih svetskih medija, poput BBC-a, Guardiana i Independent-a. Ipak najviše su joj se radovali u komšiluku. Na ostrvu Krk, odakle potiče njena porodica, čak su joj i zapevali "Oj Ano, oj Aniceee.. Napred Ana!".\nNisu ni sumnjali, kažu, da će Ana Brnabić postati premijerka.\n"Gospođa Ana Brnabić je stvarno jako pametna žena, ona je od rođenja tu i stalno je provodila vreme sa babom i dedom i sa svojom porodicom, tako da mi smo bili svi sigurni da će ona to dobiti", rekla je Stanka Subotić iz Stare Baške.\nReakcije stižu i od od političara iz regiona. Predsednik Republike Srpske prvo je uljudno čestitao Brnabić na izboru, a potom ga je jedan novinar podsetio na izjavu iz 2008. godine, kada je rekao da "neće njemu razni pe*eri ulaziti u kabinet".\nNa pitanje da li će aktuelnom mandataru biti dozvoljen ulazak u Palatu Republike Srpske, Dodik je odgovorio: "Naravno, što? A za ono što sam ja rekao? A ja. Što tebe to baš toliko interesuje?...Je l' ti predstavljaš tu populaciju?"\nDolazak Brnabić na čelo Vlade može da znači bolje odnose Zagreba i Beograda, ocenjuju i hrvatski analitičari i predstavnici srpske manjine u hrvatskom saboru.\n"Kao nestranačka osoba, kao osoba za koju se osim njezine spolne orijentacije, osim njene izrazito liberalne ekonomske i političke orijentacije ništa drugo ne veže i ne predstavlja nikakvu vrstu ograničenja za njezinu komunikaciju sa susedima", rekao je Milorad Pupovac, poslanik SDSS u hrvatskom Saboru.\n"Mislim da je zapravo i sam Aleksandar Vučić svakako uzeo u obzir i to da ova kandidatkinja može relaksirati naše odnose, odnosno u svakom slučaju poboljšat ih jer teško da može ići na lošije", rekao je politički analitičar Denis Avdagić.\nVest o imenovanju Brnabić za mandatarku, odjeknula je i u Rusiji. Ruska gazeta piše da takav potez može da znači približavanje Srbije Briselu i udaljavanje od Moskve.


Vojvođanska banka i SEE ICT potpisali Ugovor o saradnji – Slika Vest\nVojvođanska banka i SEE ICT potpisali Ugovor o saradnji\nVojvođanska banka i Udruženje SEE ICT potpisali su Ugovor o saradnji, u okviru kojegje Banka obezbedila sredstva za opremanje dva najveća Startit centra ovog udruženja– u Beogradu i Novom Sadu. Ovo je početak zajedničkog rada na edukaciji, povezivanju i osposobljavanju IT profesionalaca i preduzetnika.\nKroz Startit programe otvoreno je 40 IT kompanija koje su tokom proteklih godina prikupile milione evra investicija i zaposlile na desetine ljudi. Održanoje više od 200 obuka, konferencija i okupljanja, kroz koje je prošlo 20.000 ljudi. Opremanjem i promocijom ključnih Startit centara, biće stvoreni uslovi za edukaciju, prekvalifikaciju, otvaranje novih startapa i zapošljavanje još IT stručnjaka u našoj zemlji.\n„U ovom trenutku na tržištu rada u Srbiji postoji potražnja za više od 30.000 kvalifikovanih IT profesionalaca. Domaće startap kompanije obezbeđuju na desetine miliona evra investicija svake godine. Ovo su zaista neverovatni podaci i nedvosmisleno pokazuju da je domaće IT preduzetništvo najveća snaga naše privrede. Zahvaljujući ovoj saradnji, podržaćemokoncept za koji smatramo da može da dovede do ekonomsko-društvenog pomaka zemlje“, istakao je Ksenofon Damaskos, član Izvršnog odbora Vojvođanske banke.\n“SEE ICT/Startit posvećen je stvaranju i izgradnji srpskoginovacionog ekosistema. U svetu u kome digitalizacija preoblikuje ekonomiju i dodiruje skoro svako poslovanje i industriju koju možemo da zamislimo, neophodno je direktno povezivanje sa inovatorima i talentovanim ljudima iz oblasti tehnologije sa kojima moramo da kreiramo proizvode i usluge za novu, digitalnu realnost. Neizmerno smo zahvalni Vojvođanskoj banci na podršci, koja nam je omogućila da unapredimo naše napore na izgradnji lokalne inovacione zajednice, a kojudanas opslužujemo sa sedam centara u Srbiji”, izjavio je Vukašin Stojkov, suosnivač SEE ICT/Startit.\nITKsenofon Damaskos član Izvršnog odbora Vojvođanske banke.SEE ICT/StartitStartit centarUdruženje SEE ICTVojvođanska bankaVukašin Stojkov


Osvježeno 16. januar/siječanj, 2014.\nUbijen odbornik iz Severne Mitrovice\nOdbornik u Skupštini opštine Severna Mitrovica Dimitrije Janićijević ubijen je u toku noći ispred svoje kuće u severnom delu Mitrovice, potvrdio je u izjavi za RSE regionalni komandir policije na severu Kosova Nenad Đurić.\nJanićijević (35), koji je bio i kandidat za gradonačelnika opštine Severna Mitrovica na prethodnim lokalnim izborima na listi Samostalne liberalne stranke i otac troje dece, ubijen je nešto iza ponoći hicima iz automatskog oružja.\nDirektor Zdravstvenog centra u severnoj Mitrovici dr. Milan Ivanović potvrdio je da je Janićijević, bez znakova života, dovezen u bolnicu 42 minuta iza ponoći i da je imao višestruke povrede - više od deset rana nanetih vatrenim oružjem u predelu grudi i stomaka.\nDvorište kuće ubijenog Dimitrija Janićijevića\n"Pokušali smo reanimaciju, koja je trajala više od pola sata, ali bez uspeha i njegova smrt je zvanično konstatovana u 01.13 sati", naveo je direktor Zdravstvenog centra u severnoj Mitrovici.\nZamenik regionalnog direktora Policije Kosova Besim Hoti izjavio je da istragu povodom vode zajedno kosovska i Euleks policija.\n"Prema preliminarnim rezultatima istrage verujemo da je žrtva upucana iz pištolja kalibra 9 mm. Telo je jutros prebačeno na Institut za sudsku medicine u Prištini radi obdukcije", kazao je Hoti.\nSlučaj je okarakterisan kao teško ubistvo, rekao je Hoti, navodeći da je policija informaciju o ubistvu dobila 30 minuta posle ponoći i odmah izašla na lice mesta. On je naglasio da će Kosovska policija i specijalna jedinica Euleksa voditi zajedno istragu povodom ovog slučaja i da je istraga u preliminarnoj fazi prikupljanja dokaza i uzimanja izjava.\nKada je u pitanju motiv, ništa ne isključujemo, rekao je Hoti i naveo da se slučaj može povezati sa nekim događajima iz prošlosti, pošto je ranije registrovano nekoliko napada na Janićijevića.\nZamenik regionalnog direktora kosovske policije je podsetio da su nepoznate osobe nekoliko puta pucale na Janićijevićev lokal u severnoj Mitrovici, da mu je ispred lokala bačena i bomba, a da je ispod njegovog automobila bio postavljen eksploziv.\nPrivremeni organ Severne Mitrovice osudio je ubistvo odbornika u lokalnoj skupštini Dimitrija Janićijevića i zatražio hitnu reakciju međunarodnih misija kako bi bili pronađeni počinioci.\nNa vanrednoj sednici Privremenog organa opštine Severna Mitrovica odlučeno je da dan sahrane ubijenog Dimitrija Janićijevića bude dan žalosti u ovom delu grada, navodi se u saopštenju.\nJahjaga: Kukavički čin, Žbogar: Što pre rešiti slučaj\nPredsednica Kosova Atifete Jahjaga oštro je osudila ubistvo navodeći da je u pitanju kukavički čin koji ima za cilj destabilizaciju Kosova i ulivanje straha među građane.\nVozilo Kosovske policije blizu mesta zločina\nJahjaga je ubistvo karakterisala kao "pokušaj zaustavljanja nastojanja institucija Republike Kosovo i njenih građana za uspostavljanje reda i zakona, normalizovanje i stabilizaciju stanja u svakom delu teritorije zemlje."\nOna zahteva da se preduzmu sve mere da se rasvetle okolnosti i motivi čina, kao i da se izvršioci privedu pred lice pravde.\nI Vlada Kosova osudila je ubistvo Janićijevića, navodeći da je ovaj čin težak i kukavički akt predstavlja direktan napad na volju građana Severne Mitrovice i na uspostavljanje vladavine reda i zakona i legitimnih institucija u tom delu Kosova.\n“Vlada zahteva od odgovornih organa da poduzmu sve mere kako bi se počionioci ovog ubistva izveli pred lice pravde i dobili zaslužnu kaznu”, stoji u vladinom saopštenju.\nVest o ubistvu Janićijevića je potresna, napisao je prethodno kosovski premijer Hashim Thaci na svom Facebook profilu.\n"Ni jedan motiv ne može da obrazloži oduzimanje života jednog građanina", naveo je premijer, dodajući da istražni organi trebaju što pre da rasvetle ovaj slučaj.\nPrrmijer Srbije Ivica Dačić najoštrije je osudio ubistvo i ponudio pomoć Srbije EULEX-u i KFOR-u u istrazi.\n"Svaki oblik destabilizacije prilika i nasilja preti da naruši mir i bezbednost građana", rekao je premijer Srbije.\nVisoka predstavnica EU Ketrin Ešton saopšitla je kako očekuje brzu istragu o ubistvu, te da će krivci biti pronađeni i kažnjeni.\nŠef kancelarije Evropske unije na Kosovu i specijalni predstavnik EU, Samuel Žbogar, u četvrtak je u Briselu povodom Strukturnog dijaloga o vladavini prava, bio šokiran vestima o ubistvu Janićijevića.\n"Kad god je život izgubljen, mi osećamo sažaljenje. Ali u situaciji tako složenoj kao što je sada na severu Kosova, u trenutku kada se formiraju legitimne i demokratske institucije, takvo ubistvo treba osuditi i celi slučaj što pre rešiti. Pozivamo na potpunu istragu, koristeći sve raspoložive snage kosovske policije. Obavešten sam da je pomoć Euleksa već obezbeđena kao što je to slučaj svaki put kada je vladavina prava bila u opasnosti na Kosovu", saopštio je Žbogar.\nOn je naglasio i da je "bilo kakva upotrebe nasilja kao pokušaj zaustavljanja zaustavljanja političkih promena ili suočavanja sa složenom socijalnom situacijom potpuno neprihvatljiva".\nŠef Misije OEBS-a na Kosovu, ambasador Jean-Claude Sćlumberger naveo je da je šokiran vešću o ubistvu i oštro osudio taj čin.\n„Politički predstavnici na severu Kosova bili su predmet brojnih napada i zastrašivanja tokom predizbornog perioda, ali nijedan nije imao ovako teške posledice. Apsolutno je neprihvatljivo da se u ovom danu i veku izabrani predstavnici napadaju na ovakav način. Janićijević je trebalo da predstavlja interese svojih birača, nešto što treba poštovati u svakom demokratskom društvu.“\nUbistvo je najoštrije osudila i Samostalna liberalna stranka (SLS)\n"Pozivamo nadležne organe da u najkraćem roku pronađu i kazne počinioce ovog kukavičkog čina", navodi se u saopštenju.\nŠefica Administrativne kancelarije Vlade Kosova u severnoj Mitrovici Adrijana Hodžić ocenila je da je ubistvo Janićijevića napad na mir i budućnost građana severne Mitrovice. Hodžićeva je pozvala nadležne da hitno otkriju i kazne počinioce ovog zločina.\nKancelarija Vlade Srbije za Kosovo takođe je osudila ubistvo. Kancelarija zahteva od Euleksa i međunarodne zajednice da hitno rasvetle ovaj zločin i vinovnike privedu pravdi.\n"Pronalaženje zločinaca je imperativ kako bi se građanima Kosovske Mitrovice i celog Kosova obezbedila bezbednost i sigurnost", poručili su iz Kancelarije.\nU severnoj Mitrovici porasle su, ponovo, tenzije nakon što je Krstimir Pantić odbio da stupi na dužnost gradonačelnika severne Mitrovice, nakon više pokušaja formiranja lokalnih organa vlasti i nakon dva kruga glasanja u tom gradu.\nNeposredno pre lokalnih izbora na Kosovu, u severnoj Mitrovici bilo je nekoliko incidenata u kojima su napadani odbornici različitih lista koje su učestvovale na izborima, za šta su Srbi optuživali jedni druge, kao i eksplozija podmetnutih bombi.


Radio Šumadinac > Forum > OPŠTI FORUMI > Sport > Tenis > Sarapova izgubila i od Kvitove\n23.10.2014 14:58 #1\nSINGAPUR - Češka teniserka Petra Kvitova savladala je Ruskinju Mariju Šarapovu u drugom kolu "bele grupe" završnog turnira u Singapuru sa 6:3, 6:2.\nDankinja Karolina Voznijacki se približila plasmanu u polufinale pobedom nad Poljakinjom Agnješkom Radvanskom - 7:5, 6:3.\nŠarapova je ovim porazom izgubila sve šanse da na kraju godine preuzme mesto broj jedan na WTA listi od Amerikanke Serene Vilijams.\nIpak, Šarapova može da ostvari plasman u polufinale turnira u Singapuru, uprkos dva poraza. Ruskinji je neophodna pobeda u trećem kolu nad Poljakinjom Radvanskom od 2:0 u setovimna, pod uslovom da Kvitova izgubi sa 2:0 od vodeće u grupi Voznijacki.\nAmerikanka Serena Vilijams u nastavku današnjeg programa u "crvenoj grupi" igra protiv Kanađanke Eženi Bušar,\n2. Serena Vilijams 2 1 1 2 2 2\n3. Ana Ivanović 2 1 1 2 2 2\n4. Eženi Bušar 2 0 2 0 4 0\n1. Karolina Voznijacki 2 2 0 4 1 4\n2. Agnješka Radvanska 2 1 1 2 2 2\n3. Petra Kvitova 2 1 1 2 2 2\n4. Marija Šarapova 2 0 2 1 4 0\nZadnji Post: 16.10.2014, 23:04\nZadnji Post: 26.03.2014, 06:26\nZadnji Post: 25.03.2014, 06:25\nZadnji Post: 01.11.2013, 20:07\nZadnji Post: 29.03.2013, 13:21


Tema: Preminuo Lazar Stojanovic\n04.03.2017, 16:33 #1\nSrpski filmski reditelj i publicista Lazar Stojanović, najpoznatiji kao autor filma "Plaštični Isus", preminuo je u Beogradu, saopštila je danas njegova porodica.\nBEOGRAD - Srpski filmski reditelj i publicista Lazar Stojanović, najpoznatiji kao autor filma "Plaštični Isus", preminuo je u Beogradu, saopštila je danas njegova porodica.\nStojanović se rodio i školovao u Beogradu, a tokom poslednjih 15 godina živeo je i pretežno radio u SAD, a bavio se pozorištem, kritikom, podučavanjem, uređivanjem publikacija i dokumentarnim filmom.\nPredsednik Liberalno demokratske partije Čedomir Jovanović izjavio je danas da će filmski reditelj i publicista Lazar Stojanović ostati inspiracija i orijentir.\n"Odlaskom Lazara Stojanovića izgubili smo svi, njegova porodica, prijatelji, ali i srpsko društvo, kojem je, celim svojim životom, beskrajno predano pokušavao da ukaže na veličinu vrednosti građanskih sloboda i ljudskih prava", naveo je Jovanović u pisanoj izjavi, povodom smrti filmskog reditelja i publiciste Lazara Stojanovića.\nZadnji Post: 08.04.2018, 22:08\nLazar Kalezic - Tekstualna Kolekcija\nZadnji Post: 10.03.2017, 18:51\nLazar Kalezic 2001\nZadnji Post: 04.10.2016, 23:49\nLazar Jovanovic - Kolekcija\nZadnji Post: 17.04.2016, 21:21


Prva hirurška klinika Kliničkog centra Srbije, obeležila je 90. rođendan. U toj ustanovi do sada je operisano više od 200.000 pacijenata, a lekari sarađuju sa vrhunskim svetskim stručnjacima.\nSvečanom akademijom u Centru "Sava" obeleženo je 90 godina rada Klinike za digestivnu hirurgiju Kliničkog centra Srbije, poznatijom kao Prva hirurška.\nSamo prošle godine pregledano je 18.000 pacijenata, a stručnjaci prve i najveće ustanove tog tipa na Balkanu, uradili su 4.500 najsloženijih operacija. Najveći broj bolesnika leči se ovde zbog malignih bolesti, a zaposleni tvrde da trenutno ne postoji nijedna lista čekanja za operaciju bilo kog digestivnog oboljenja.\nDirektor Prve hirurške klinike KCS-a Predrag Peško kaže da je najponosniji zbog entuzijazma sa kojim lekari i sestre u toj ustanovi imaju.\nPrema njegovim rečima, u budućnosti će najbitnija biti što bolja dijagnostika, rano otkrivanje bolesti i, takozvana, minimalno invazivna hirurgija sa novom tehnologijom i znanjem.\nDirektor KCS-a Đorđe Bajec istakao je da Prva hirurška klinika najvažnija ustanova tog tipa, ne samo u Srbiji, već u regionu. Prema njegovim rečima, iz te klinike potekla su najbolja imena srpske hirurgije.\n"Iduće godine planiramo rekonstrukciju operacionog bloka, kao i rekonstrukciju intenzivne nege. Tako ćemo imati ono što je neophodno za 21. vek", dodao je Bajec.\nObeležavanju jubileja prisustvovale su kolege iz Kliničkog centra Srbije i drugih zdravstvenih ustanova, ministri zdravlja i prosvete, dekan Medicinskog fakulteta, rektor, akademici, građani.\nPredsednik Udruženja hirurga Nemačke Markus Bihler rekao je da u njegovoj zemlji znaju da Srbija prolazi kroz teška politička vremena.\n"Hirurzi Nemačke zbog toga duboko žale, ali ja mogu da vam obećam i tvrdim, da će nemački hirurzi uvek biti na vašoj strani", dodao je Bihler.\nNa svečanosti je pročitano i pismo-čestitka predsednika Borisa Tadića, u kojem se ističe da je Prva hirurška bila i ostala mesto gde rade vrhunski profesori i lekari, ali i škola za najsavremenije, složene hirurške metode i procedure.


Zanimljivosti o svetskom prvenstvu u fudbalu koje niste znali - BHMagazin\nSvetsko prvenstvo je najvažnije međunarodno fudbalsko takmičenje. Takmičenje se održava svake četvrte godine od prvog svetskog prvenstva koje je odigrano 1930. godine. Predstojeće svetsko prvenstvo u fudbalu 2018. biće održano od 14. juna do 15. jula 2018. godine u 11 ruskih gradova.\nZa sve ljubitelje, a znamo da ih ima puno, ovde smo izdvojili neke od zanimljivosti o svetskom prvenstvu u fudbalu koje niste znali, ili ste znali ali jesu vredne podsećanja!\nŠta je sve obeležilo Svetska prvenstva u fudbalu\nRusija, kao ovogodišnji domaćin svetskog prvenstva u fudbalu ima dugačku i uspešnu istoriju u ovom popularnom sportu.\nOno što je zanimljivo je to, da se Rusija prvi put predstavlja kao domaćin Svetskog prvenstva, dok je ovo njihovo 11. učešće u istom. Najbolji plasman su ostvarili 1966. kada su osvojili značajno 4. mesto.\nBrazil je bio domaćin prošlo Svetsko prvenstvo, koje se odigralo 2014. godine. Ovaj događaj je bio upamćen po tome što je pratilo 3.200.000.000 gledalaca. Ovo je cifra koja broji gotovo polovinu svetske populacije. Neverovatno zar ne?\nOd ukupnog broja odigranog svetskog prvenstva, a to je 20 puta, titulu najboljeg čuva Brazil. Oni su osvojili pet titula, a njih su ispratili Italija i Nemačka sa po 4 naslova svetskog šampionata.\nDogodilo se i to da se prvi put u istoriji fudbala, Svetsko prvenstvo održalo u dve zemlje. U kvalifikacijama za to svetsko prvenstvo učestvovalo je 199 reprezentacija, od koji su samo 32 reprezentacije sveta uspele da učestvuju na završnom turniru.\nOd svih reprezentacija koje su se kvalifikovale na završni turnir prvenstva, reprezentacije Japana i Južne Koreje su bile automatski kvalifikovane kao domaćini prvenstva. Prvenstvo se odigralo 2002. godine.\nNajbrži gol u istoriji svjetskih prvenstava je postigao Hakan Šukur na Svjetskom prvenstvu 2002. u Japanu i Južnoj Koreji. Ovaj Turčin je gol dao u 11. sekundi, a utakmica između Turske i domaćina Južne Koreje je završena rezultatom 2-1.\nNajstariji igrač koji je postigao gol na Svetskim prvenstvima je Rodžer Mila, koji je imao 42 godine kada je kao reprezentativac Kameruna dao gol reprezentaciji Rusije. Većina ljubitelja fudbala pamti ples koji je na Svetskom prvenstvu 1990. godine, nakon ostvarenog gola, ovaj reprezentativac zaplesao od sreće. Od tada je smišljeno mnogo „pobedničkih“ plesova, kao što je „diski“ .\nReprezentacija Indije povukla se se Svetskog prvenstva 1966. godine, zbog toga što im nije dozvoljeno da igraju bosonogi. Ovo je dokaz da je njihova kultura njima na prvom mestu, i da su spremni čak i na ovako nešto samo da zadrže i odbrane svoju kulturu.\nBora Milutinović, srpski trener bio je selektor na svim svetskim prvenstvima održanim od 1986. do 2002. godine, i na svih pet prvenstava je vodio različite reprezentacije, kao što su Meksiko, Kosta Rika, SAD, Nigerija i Kina.\nJoš jedna od zanimljivosti je ta da je zvanični trofej Svetskog prvenstva nestao 1966. godine na sedam dana, kada je ukraden pre samog početka turnira. Ova vest je ostavila ljude širom sveta u neverici.\nUdaljenost izmedju najistočnijeg grada domaćina i najzapadnijeg grada domaćina iznosi više od 2.400 kilometara. Primera radi, to je ista udaljenost kao od Londona do Moskve.\nDa li ste znali da svetsko prvenstvo u fudbalu nije održano između 1942. i 1946. godine, zbog drugog svetskog rata. Posle tog perioda, svake sledeće četvrte godine je održano regularno.\nFranc Bekenbauer je jedini čovek koji je Svetsko prvenstvo osvojio i kao igrač 1974., i kao trener 1990. godine. Oba puta je u tome uspeo sa reprezentacijom Nemačke.\nJedan od domaćina Svetskog prvenstva 2018. godine, stadion Fišt u Sočiju, služio je i za otvaranje i zatvaranje Zimskih Olimpijskih igara održanih 2014. godine.\nNajveći rezultati ali i neuspesi na prvenstvu\nUtakmica sa najviše golova u istoriji Svetskog prvenstva odigrana je 1954. godine, kada je Austrija porazila Švajcarsku rezultatom 7:5.\nItalija je reprezentacija sa najvećim brojem odigranih nerešenih utakmica u istoriji Svetskog prvenstva, čak 21 remi.\nŠkotska je učestvovala na osam svetskih prvenstava i nikad nije prošla u osminu finala.\nOd svih reprezentacija koje su učestvovale na Svetskim prvenstvima, Indonezija ima najmanje odigranih utakmica, samo jednu.\nIznenađujuće deluje činjenica da je Meksiko reprezentacija sa najviše poraza na Svetskim prvenstvima, i to čak 25, iako su zabležili 14 pobeda i isto toliko remija.\nRus Oleg Salenko drži rekord po broju postignutih golova na jednom meču sa pet golova.\nHjundai je napravila šaljivu reklamu koja je zasnovana na pretpostavci da će doći do porasta nataliteta i broja rođenih beba 9 meseci nakon Svetskog prventva u zemlji čija se reprezentacija vrati sa titulom svetskog šampiona.\nNama ostaje da se nadamo da će i na ovom Svetskom prvenstvu biti ostvaren neki rekord, kao i to da ćemo se smejati nekim zanimljivostima koje će se dogoditi u Rusiji.


Republika / Vučić: Srbija nikada neće biti "banana" država\nIZVOR: Politika. Tanjug, Republika\npetak, 30. 8. 2019.| 23:47\nPoslednjih dana lideri opozicije često su se obraćali predstavnicima Evropske Unije kako bi skrenuli pažnju na navodne nepoštene uslove u izbornom procesu. Povodom toga Aleksandar Vučić je izjavio da "svetsku stvar od izbora prave oni koji nemaju glasove svojih građana.\nOn je istakao da je izborna pravila donela Demokratska stranka sa svojim satelitima, ali da je i pored toga bivši režim činio i čini sve da "internacionalizuje takozvane probleme demokratije u Srbiji iz prostog razloga što ne mogu da se oslone na narodnu podršku i građane svoje zemlje koji u njih nemaju poverenje - rekao je Vučić za Politiku.\nNemanja Nenadić: Vlast da se izjasni koji zahtevi su prihvatljivi\n- Maštaju o formiranju prelaznih vlada, čitaj dolasku na vlast bez izbora, bez odluke skupštinske većine, nekako oktroisani od strane međunarodnih faktora. Srbija je suverena zemlja i takve gluposti mogu samo da sanjaju, a na vlast će doći tek kad dobiju većinsko poverenje naroda - rekao je Vučić.\nNa pitanje zašto ne možemo sami da uredimo svoje izborne uslove, predsednik Vučić je odgovorio:\n- Uredili smo svoje izborne uslove pre tačno deceniju, kroz više zakonskih projekata.\n- Nisu ti uslovi i propisana pravila bili idealni, ali su daleko od onih koji postoje u autokratskim i totalitarnim državama. Tačnije, ta pravila donela je Demokratska stranka sa svojim satelitima, a ona, sem u izuzetnim slučajevima nisu menjana. Ti izuzetni slučajevi su tehničke prirode i ni na koji način ne menjaju ambijent suštinski stvoren u tom vremenu - podseća Vučić.\n- Sanjaju makedonske scenarije i mole boga da, baš kao i Boki 13, nose torbe sa po milion evra i dele ih tužiocima, Čarlijevim anđelima, koje bi zajedno sa strancima postavili. To se u slobodnoj Srbiji, današnjoj Srbiji, neće dogoditi - kazao je predsednik Srbije.\n- Razgovor je lekovit, ali sve odluke donose građani Srbije preko svojih predstavnika, a izbori su jedino mesto na kojem se o tim predstavnicima odlučuje. Za razliku od mnogih drugih, Srbija nije i neće biti ''banana'' država - rekao je predsednik Vučić.\nSrbija Aleksandar Vučić Izbori Opozicija Građani


M. K. 18. novembra 2016. 19:15\nVećina medija u SAD podržala je demokratsku kandidatkinju Hilari Klinton u trci za ulazak u Belu kuću, ali je njen republikanski rival Donald Tramp uspeo da isprovocira pažnju medija, nametne teme i, za razliku od nje, pošalje izuzetno jasne poruke biračkom telu, ocenjeno je danas na panel diskusiji o ovogodišnjoj američkoj predsedničkoj kampanji.\nUčesnici panela, koji je organizovala Privredna komora Beograda Udruženje za kreativnu industriju i Poslovna škola za javne odnose, saglasili su se da ovo nije bila kampanja oko razlike u politikama demokrata i republikanaca, kao i da je iznenađenje što je kandidatkinja sa jačom infrastukturom, boljom organizacijom i više novca izgubila izbore.\nPredavač Poslovne škole za javne odnose Dušan Rakić ocenio je da je Trampova pobeda „čist trijumf PR-a“ navodeći da u vreme krize postoji pažnja medija, a Tramp je, kako kaže, stalno pravio krizne situacije i tako privukao medijsku pažnju.\nS druge strane, politički aktivista i izvršni direktor CANVAS-a Srđa Popović smatra da je više od PR-a stvari promenio teren, navodeći da bi Tramp bio „pregažen“ da su na terenu bile teme poput toga šta migracije znače za Ameriku i neke druge konkretne teme, a ne međusobno omalovažavanje.\nPo njegovom mišljenu, da je Berni Sanders bio kandidat demokrata on bi verovatno „razbio“ Trampa.\nKlintonova je uvučena u vođenje kampanje poput rijalitija, smatra on, dodajući da to nije bila kampanja u kojoj su glavne teme bile ekonomija, studenti, politika već da li je „Tramp nešto rekao o ženama ili da li će Hilari dobiti srčani udar“.\n„To je strateška greška, kad uđete jednom u vrstu rijalitija, sa nekim ko živi u rijalitiju, vi ste izgubili“, smatra Popović dodajući da je Tramp uspeo da probudi inat ruralnog stanovništva, kao i da su njegovoj pobedi doprineli „beli listići“ nekih elektora, koji prirodno glasaju za Demokratsku stranku.\nOn je ocenio da ovo nije bila „normalna dvopartijska kampanja“ već između „kandidata sistema“ protiv „kandidata izvan sistema“.\nDirektor Notapipre brending konsultantske firme Kris Farmer smatra da su oba kandidata za predsednika SAD bila loša, a da Klintonova nije jednostavno i razumljivo govorila, već je ušla u trku misleći prosto da je sad na nju red da dođe na čelo SAD.\nS druge strane, kaže on, Tramp iako je bez političkog iskustva i smatra se jednim od najvećih nasilnika na političkoj sceni, razumeo je da se narod u SAD nečeg plaši.\nOn je, naglasio je, uspeo da kreira strah da je Amerika slaba i pošalje izuzetno jednostavne poruke poput te da je on jak, te će uspeti i Ameriku da ponovo učini jakom.\nKonsultant Živorad Anđelković kaže da je Tramp nametnuo temu da li ste za ili protv establišmenta i ocenjuje da je kampanja bila negativna, a u fokusu su bile ličnosti umesto politika dve stranke.\nTakođe, kako je rekao, istraživačke agencije su potcenile birače.\n„Nije iznenađenje što je pobedio rijaliti već što nije pobedila infrastuktura“, rekao je Anđelković.\nIzvršni direktor Privredne komore Beograd Svetozar Krstić ocenio je da je Klintonova trebalo da bude nastavak i završetak projekta koji je doveo do dolaska na vlast Baraka Obame, ali je Tramp „pomrsio račune“.\n„Ono što je bila karikatura pre 10 godina, postala je realnost“, rekao je Krstić dodajući da ne treba brinuti oko Trampovog ponašanja kao predsednika jer SAD imaju mehanizme koji će se za to pobrinuti.\nDonald TrampHilari Klintonrezultati izbora\nImala je i gđa Klinton jasnu poruku: Sve će biti isto, samo teže! Nisu za Trampa bili ljubitelji rialitija, već beznadni ljudi koji se obeznanjuju rialitijima.\nKomentari doticnih su na nivou Granda i Pinka…


Proglašeni konačni rezultati izbora u Šapcu - 17.10.2020, Sputnik Srbija\nProglašeni konačni rezultati izbora u Šapcu\nGradska izborna komisija u Šapcu usvojila je danas izveštaj o ukupnim rezultatima izbora za odbornike Grada Šapca, kao i odluku o dodeli odborničkih mandata. 17.10.2020, Sputnik Srbija\n16:14 17.10.2020 (Osveženo: 15:31 29.10.2021)\n© Tanjug / ZORAN ZESTICGlasanje na izborima.\nGradska izborna komisija u Šapcu usvojila je danas izveštaj o ukupnim rezultatima izbora za odbornike Grada Šapca, kao i odluku o dodeli odborničkih mandata.\nIzborna lista „Aleksandar Vučić – Za našu decu“ osvojila je 37 mandata, izborna lista „Nebojša Zelenović – Šabac je naš“ 22 mandata i izborna lista „Jelena Milošević – Novi tim za Šabac“ sedam mandata, prenosi Tanjug.\nPo jedan mandat osvojili su izborna lista „Ruska stranka – Slobodan Nikolić“, izborna lista „Ujedinjena Demokratska Srbija – Prilika“ i izborna lista „dr Dejan Pavlović – Evropska zelena partija“.\nIzborna komisija Grada Šapca će, u skladu sa članom 45. Zakona o lokalnim izborima, kandidatima kojima je dodelila mandat izdati uverenja da su izabrani za odbornike Skupštine grada Šapca.


Milan - Danas stižu dva pojačanja, ko će biti treće i poslednje? - BIGportal.ba\n17 Avgusta, 2021 17 Avgusta, 2021 050\nMilan bi danas trebalo da dobije dva pojačanja. Prvo je Adli iz Bordoa, “Žirondinci” su prihvatili ponudu, ona je oko 10 miliona evra pa će mladi francuski reprezentativac koji igra na mestu ofanzivnog veznog igrača stići među “Rosonere”. Uz njega, do kraja dana, ugovor sa Milanom bi trebalo da potpiše…\nMilan bi danas trebalo da dobije dva pojačanja. Prvo je Adli iz Bordoa, “Žirondinci” su prihvatili ponudu, ona je oko 10 miliona evra pa će mladi francuski reprezentativac koji igra na mestu ofanzivnog veznog igrača stići među “Rosonere”.\nUz njega, do kraja dana, ugovor sa Milanom bi trebalo da potpiše Romin džoker, Aleksandro Florenci na koga Murinjo ne računa.\nOvaj fudbaler će stići na pozajmicu sa otkupom, prošlu godinu je proveo u PSŽ koji ga nije zadržao. Romin direktor Tijago Pinto se vraća danas iz Londona, završen je posao oko Tamija Ejbrahama, pa će sada dati zeleno svetlo za pozajmicu Florencija koja će Miln koštati miliona evra. Za mesto u timu boriće se sa Davideom Kalabrijom, sigurno da će Pioliju dosta značiti iskusan desni bek, koji može da igra na više pozicija.\nDo kraja prelaznog roka navijači očekuju još jedno pojačanje i to zvučno ime. Postoje indicije da bi CSKA smanjio apetite za Nikolu Vlašića, Milan želi Hrvata na pozajmicu sa obaveznih otkupom, ali Rusi traže 30 miliona evra. Što se tiče Iska, Real bi ga rado pustio, ali on teško prihvata da napusti Španiju. Uz to, traži veliku platu, morao bi da odustane od pretenzija i prihvati oko 6.5 miliona koliko ima u Realu.\nMotivacija su Brahim, Teo i Kastiljeho koji su mu dobri prijatelji i koji su u Lombardiji, pa tu možda leži nada za dogovor. Maldini i Masara, glavni ljudi sportskog sektora traže nove igrače do početka prvenstva, Milan u prva dva meča gostuje Doriji, a onda čeka Kaljari pre reprezentativne pauze, pa Pioli želi da što pre uigrava tim sa novim igračima, pre svih ofanzivnim vezistom.\nZvezda dočekuje Kluž u borbi za Ligu Evrope


FBiH: U protekla 24 sata registrirana 633 slučaja COVID-19, prijavljeno 20 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 633 slučaja COVID-19, prijavljeno 20 smrtnih ishoda\nObjavljeno: 27.10.2021 ; Ažurirano: 27.10.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 2.767 uzoraka, od kojih su 633 pozitivna na COVID-19. Novi slučajevi registrirani su u svim kantonima/županijama u Federaciji BiH, osim u Kantonu 10.\nU Federaciji BiH do sada je testiran ukupno 907.955 uzoraka, a COVID-19 je potvrđen kod 161.048 osoba.\nU protekla 24h, u Federaciji BiH prijavljeno je 20 smrtnih ishoda, i to u Unsko-sanskom, Hercegovačko-neretvanskom, Srednjobosanskom, Zeničko-dobojskom, Tuzlanskom i Kantonu Sarajevo.\nS današnjim danom, broj smrtnih ishoda na području Federacije BiH je 6.370.


Home / Vijesti / Prema najavama od proljeća prvi talgo voz na relaciji Bihać – Sarajevo\nZbog ove problematike premijer Husein Rošić danas se susreo sa generalnim direktorom Željeznica Federacije BiH Enisom Džafićem.\nPovezanost između glavnog grada BiH i Bihaća, odnosno Krajine sa ostatkom naše zemlje, je dugogodišnji problem kojeg se pokušava riješiti na svim nivoima vlasti. Uglavnom je to bilo na pokušajima i obećanjima od izbora do izbora.\nPrema danas rečenom na sastanku generalnog direktora Željeznica Federacije i premijera USK slika bi se mogla značajno promjeniti kada je saobraćajna povezanost u pitanju. Direktor Federacije Enis Džafić glavninu stvari na realizaciji ovoga projekta već je usaglasio i dogovorio prije svega sa željeznicama manjeg bh. entiteta, preostaju još samo detalji na elektrifikaciji pruge od Bosanskog Novog do Bihaća.


Panika u Parizu – Nejmar ide na novu operaciju?! - Admiral Bet SPORT\nPanika u Parizu – Nejmar ide na novu operaciju?!\nNemanja Đorđević Posted on 24. januara 2019. 13:25 24. januara 2019. 13:29\nNejmar da Silva, napadač Pari Sen Žermena, napustio je teren u meču protiv Strazbura u suzama.\nBrazilac se u 62. minutu susreta Kupa Francuske, u kom su "Sveci" slavili sa 2:0, povredio posle duela sa protivnikom, kada je nezgodno zgazio i doživeo ozbiljnu distorziju desnog skočnog zgloba.\nSa "Parka Prinčeva" su saopštili da je Nejmaru stradala peta metatarzalna kost, ista ona zbog koje je propustio poslednja tri meseca prošle sezone i morao na operacioni sto, pa je nedovoljno spreman dočekao početak Svetskog prvenstva u Rusiji.\nPregledima je ustanovljeno da je Nejmar doživeo povredu pete metatarzalne kosti desnog stopala. U zavisnosti od razvoja situacije, u narednim danima biće poznato kako će se povreda tretirati, dok su sve opcije uzete u razmatranje.\nKako prenose francuski mediji, Nejmar će gotovo sigurno propustiti prvi meč osmine finala Lige šampiona protiv Mančester Junajteda, koji je na programu 12. februara, dok se strahuje da će biti neophodna nova operacija.\nU Parizu se nadaju da se scenario iz prošle sezone neće ponoviti, iako izostanak podatka sa pregleda da li je kost pukla ili ne, u svom saopštenju, unosi "crv sumnje".\nBio bi to svakako ogroman i teško nadoknadiv udarac za ekipu Tomasa Tuhela, pošto Nejmar i ove sezone ima veoma impresivan učinak – 22 utakmice, 20 golova, 10 asistencija.\nTagovi : liga 1, liga šampiona, Nejmar da Silva, pari sen žermen, povreda, psž\nMillennium insajder dana: "Pevci" sa "Stamford Bridža" idu na megdan Sitiju\nIma li nade za Salu? Nastavlja se potraga...


M. K. 9. aprila 2017. 19:52\nAmerički senator Džon Mekejn danas je posetio Hrvatsku gde je razgovarao sa hrvatskom predsednicom Kolindom Grabar Kitarović i premijerom Andrejom Plenkovićem.\nSenator Mekejn i Kitarović razgovor u Opatiji posvetili su razmeni mišljenja o stanju u jugoistočnoj Evropi i naglasili značaj individualne evroatlantske perspektive za sve države ovog područja i osiguranje trajne stabilnosti i napretka, prenosi Hina.\nKako se navodi, oni su se složili i oko važnosti usredsređenosti američke administracije i na ovo područje sveta.\nPored toga Kitarović i Mekejn osudili su nedavno korišćenje hemijskog oružja u Siriji i složili se o nužnosti aktivnog pristupa međunarodne zajednice u odvraćanju ovakvih slučajeva, kao i pronalaženja rešenja za višegodišnju krizu u Siriji.\nKako se napominje u saopštenju iz kancelarije Kitarović, poseta Mekejna dolazi nekoliko dana pre obeležavanja četvrt veka od američkog priznanja nezavisnosti Hrvatske.\n„Sjedinjene Države bile su predano uz RH i tokom ostvarivanja našeg članstva u Severnoatlantskom savezu i Europskoj uniji. Republika Hrvatska visoko vrednuje ostvareno transatlantsko savezništvo sa Sjedinjenim Američkim Državama“, dodaje se u saopštenju.\nSenatora Mekejna primio je i hrvatski premijer Andrej Plenković koji je priredio ručak u Dubrovniku, navodi Index.hr.\nKako je navedeno na stranici premijera Plenkovica razgovarali su o bilateralnim odnosima, situaciji u jugoistocnoj Evropi i bezbednosnoj saradnji.\nMekejn je u Hrvatsku došao iz Slovenije gde je juče bio u poseti slovenačkom premijeru Borutu Pahoru, a sutra dolazi u Beograd.


Recikleri: Sadašnji sistem finansiranja upravljanja otpadom neodrživ\nReciklerima opasnog otpada u Srbiji isplaćeno je 75% od ukupno ostvarenih podsticajnih sredstava za 2017. godinu, a nisu naplaćena ni sva potraživanja iz 2016. godine, rekao je Nikola Egić iz Udruženja reciklera Srbije, i dodao da je neophodno promeniti sistem finansiranja.\nSadašnji sistem finansiranja procesa upravljanja otpadom u Srbiji nije održiv, a posledice se manifestuju na životnu sredinu, ocenio je Ergić na sastanku povodom potpisivanja ugovora o isplati podsticajnih sredstava za prerađeni otpad u 2017. godini sa Ministarstvom zaštite životne sredine.\nReciklerima je uskraćeno više od 25 odsto novca za ono što je urađeno tokom 2017, a još nisu naplatili svoja potraživanja iz 2016. godine, u visini od 950 miliona dinar, rečeno je na sastanku.\nEgić je napomenuo da već četiri meseca u ovoj godini recikleri tretiraju otpad u skladu sa svojim poslovnim obavezama, a konkurs o dodeli sredstava za 2018. još nije raspisan, navodi se u saopštenju Udruženja reciklera.\n“Za sav otpad koji sada prerađujemo u skladu za zakonskom regulativom i za čiji izvoz avansno plaćamo, finansijsku nadoknadu ćemo ostvariti tek iz budžeta Republike Srbije za 2019. godinu. Obrtna novčana sredstva radi dnevne likvidnosti tokom godine uzimamo od poslovnih banaka, tako da se ispostavilo da zbog plaćanja tih kamata korist od eko taksi imaju banke”, naveo je Egić.\nMinistarstvo zaštite životne sredine dobilo je iz republičkog budžeta samo polovinu novca koja je naplaćena od ekoloških taksi, rekao je sekretar tog ministarstva Branislav Atanasković. Uz komentar da njegovo ministarstvo razume probleme reciklažne industrije, zaključio je da bi o načinu budućeg finansiranja dve strane trebalo da se dogovore sa Ministarstvom finansija.\n“Imali smo u martu obavezu da preliminarno uradimo projekcije budžeta za narednu godinu. Prijavili smo za Ministarstvo zaštite životne sredine 11 milijardi dinara, od čega 3,5 milijardi za reciklažnu industriju. Od Ministarstva finansija zavisi koliko ćemo novca dobiti”, izjavio je Atanasković.\nIz Udruženja reciklera Srbije podsećaju da je od ekoloških taksi u 2017. godini prikupljeno u republički budžet 10,8 milijardi dinara, dok je za tretman opasnog otpada sada isplaćeno samo 2,19 milijardi dinara.\nTagovi: ekološka taksa, konkurs, otpad, Udruženje reciklera Srbije\nPočetna » Vesti » Otpad » Recikleri: Sadašnji sistem finansiranja procesa upravljanja otpadom neodrživ\n09 November 2020 - RERI i Društvo mladih istraživača žalili su se Vladi Srbije zbog dozvole Zijinu da proširi Rudnik bakra Majdanpek bez ekološke studije.


Manter: Briselska runda direktnih razgovora dala izvesne razloge za optimizam\nAmerički ambasador u Srbiji Kameron Manter ocenio je da je briselska runda direktnih razgovora Beograda i Prištine dala izvesne razloge za optimizam jer su se obe strane na dobar način angažovale u razgovorima. Mi smo kao vlada, rekao je ambasador Manter, govorili i govorimo da je nadgledana nezavisnost na linijama Ahtisarijevog plana najbolje rešenje, ali smo veoma spremni da se saglasimo sa svakim rešenjem o kome bi se dogovorile dve strane. Zato vršimo pritisak na Prštinu i Beograd da se angažuju u direktnim razgovorima, kaže ambasador Manter.\nIz Beograda su inače već nekoliko puta izrečene vrlo oštre kritike na račun američke admistracije i njenog angažmana u pregovaračkom procesu oko konačnog statusa Kosova. Najteže optužbe ponavlja premijer Vojislav Koštunica, a tim povodom član Foruma za međunarodne odnose Dušan Lazić kaže da Srbija nije u situaciji da bilo kome preti :\n“Takva politika nikada nikome nije dobro donela i ona samo šteti pregovaračkom procesu, poziciji Srbije i njenom kredibilitetu u međunarodnim odnosima”, kaže Lazić.\nPredsednik Spoljnopolitičkog saveta Ministarstva inostranih poslova Živorad Kovačević ocenio je da se svođenje srpske spoljne politike samo na problem statusa Kosova može u budućnosti pokazati kao velika opasnost pošto se potpuno zapostavljaju druga ključna pitanja, kao što su evropske integracije.\nA povodom izbora Hrvatske za nestalnu članicu Saveta bezbednosti UN, direktor Balkanskog fonda za demokratiju Ivan Vejvoda izjavio je da će izbor Hrvatske izazvati interesovanje, posebno s aspekta stavova koje će ta zemlja zauzimati u Savetu bezbednosti o budućnosti Kosova. Vejvoda kaže da je Vlada hrvatskog premijera Ive Sanadera u poslednjih godinu dana imala oprezan stav prema Kosovu, težeći da istakne stav o potrebi stvaranja temelja za stabilnost u regionu.


BTC $61.253 -0,99%\nETH $4.027 +0,04%\nBCH $625 +0,93%\nEOS $4,74 +2,02%\nAmeričko Ministarstvo finansija je stavilo moskovsku banku Evrofinance na svojoj listi sankcija, tvrdeći da je ona glavna međunarodna banka koja je podržala kontroverzni kripto Venecuele.\nMinistarstvo finansija SAD-a je dodalo moskovsku banku Evrofinance Mosnarbank na svoju listu sankcija, tvrdeći da je “prva međunarodna finansijska institucija spremna da finansira” kontroverznu nacionalnu kriptovalutu Venecuele, Petro (PTR). Vesti su objavljene u zvaničnom saopštenju Ministarstva 11. marta.\nU svojoj izjavi, Ministarstvo je optužilo Evrofinance - koje je navodno u zajedničkom vlasništvu ruskih i venecuelanskih državnih kompanija - da je materijalno pomoglo naporima da se pokrene kriptovaluta, koju je okarakterisao kao “neuspeli” projekat.\n“Kada je propala venecuelanska Petro kriptovaluta koja je pokrenuta 2018. godine, Evrofinance se pojavio kao prva međunarodna finansijska institucija spremna da finansira Petro. Rani investitori Petra bili su pozvani da kupe kriptovalutu tako što bi uplatili sredstva na račun venecuelanske vlade u Evrofinance-u.\nMinistarstvo dalje tvrdi da je učešće Evrofinance-a u Petro svedočanstvo “Madurovoj nadi da će Petro dozvoliti Venecueli da zaobiđe finansijske sankcije SAD-a.”\nPrema saopštenju, Madurov prethodnik, Ugo Čavez, preuzeo je 49% udela u Evrofinance preko venecuelanskog Nacionalnog fonda za razvoj 2011. godine.\n“U trenutku osnivanja”, nastavlja se u izjavi, “ruski Gasprombank (u kome većinski udeo drži državni Gasprom) i državna banka VTB Bank poseduju po 25% udela u Evrofinance.”\nDok su druge velike američke i evropske banke navodno prekinule veze sa Madurovim režimom, Ministarstvo optužuje Evrofinance da profitira time što održava svoje odnose sa venecuelanskom vladom:\n“Ova akcija pokazuje da će SAD preduzeti mere protiv stranih finansijskih institucija koje podržavaju nelegitimni Madurov režim i doprinose ekonomskom kolapsu i humanitarnoj krizi koja muči narod Venecuele.”\nEvrofinance se dalje optužuje da podržava venecuelansku državnu naftnu kompaniju PDVSA, koji je pod sankcijama SAD od januara 2019. PDVSA je uveo Petro kao obračunsku jedinicu za trgovinu venecuelanske nafte prošle jeseni.\nKako je saopšteno Jorg Farias - izvršni direktor venecuelanskog kripto startapa Cryptobuyer - navodno je izjavio da je vrlo sporni Petro zaista podržan od strane PDVSA, govoreći novinarima prošlog avgusta da:\n“Jedan Petro je [...] navodno podržan naftom koju proizvodi nacionalna naftna kompanija PDVSA, a pored toga kompanija takođe ima dugove u iznosu od 45 milijardi dolara.\nCointelegraph je pratio sve više problematičnu sudbinu Petra, koja se i dalje odvija u pozadini političkih i ekonomskih previranja. Venecuelanski opozicioni lider i samoproglašeni privremeni predsednik Huan Guaido - priznat od strane Nemačke, SAD-a i Kanade - odbacio je Madurov Petro kao “prevaru” već u decembru 2017. godine.


Bulatović za pomoćnika uzima šefa kabineta Elektrodistribucije\nPočetak/Politika/Bulatović za pomoćnika uzima šefa kabineta Elektrodistribucije\nDragoslav Pavlović, šef kabineta niške Elektrodistribucije biće pomoćnik novog gradonačelnika Niša Darka Bulatovića.\nBulatović je ovo otkrio gostujući u emisiji „Izoštreno“ na televiziji Belami. Naime, Pavlović je i do sada radio sa Bulatovićem koji ga je okarakterisao „kao perspektivnog, stabilnog i obrazovnog porodičnog čoveka“. Ove osobine je, tvrdi Bulatović, pokazao u „Jugoistoku“. Pavlović je bio i na nekoliko rukovodećih pozicija u ovom preduzeću, gde je dokazao koliko je sposoban, istakao je.\nBulatović je, između ostalog rekao da svoje saradnike bira vizuelno, na osnovu teorije koja strukturu ličnosti povezuje sa fizičkim izgledom, a ova izjava izazvala je burne reakcije Nišlija na društvenim mrežama.\n“Biram mlađe ljude, a obaveza je da moraju biti visokoobrazovani i imati dobre organizacione sposobnosti”, istakao je Bulatović na Belamiju.\nBulatović je još jednom potvrdio da će jednog od pomoćnika predložiti Univerzitet kako bi Grad bio u vezi sa visokoobrazovnim ustanovama, a ranije je demantovao da će na toj poziciji biti Branislav Jovanović (NPS).\nPodsećamo da su dvojica novoizabranih gradskih većnika iz redova SNS-a mlađi od 30 godina i da imaju svega nekoliko godina radnog iskustva u javnim preduzećima, između ostalih i u „Jugoistoku“ na čijem je čelu bio Bulatović. Reč je o inženjeru zaštite životne sredine Branislavu Kačaru i inženjeru elektronike Milošu Miloševiću.\nDarko Bulatović Dragoslav Pavlović Jugoistok pomoćnik gradonačelnika


Reprezentativci Srbije umalo se potukli (video)\nčetvrtak, 23 januar 2014 09:39\nKošarkaši Radničkog i reprezentativci Srbije, još uvek četvrte ekipe na svijetu, Nikola Kalinić i Stefan Birčević neprimjereno su se ponašali, vrijeđali jedni druge i zamalo se potukli tokom utakmice Evrokupa, koju su Kragiujevčani igrali u Strazburu.\nNjihovo ponašanje možda je direktno uticalo na poraz 80:76! Optužujući jedan drugog za greške u posljednjem minutu, tokom kojeg je Strazbur 76:76 pretvorio u pobjedu, Birčević i Kalinić ne samo da su se vrijeđali dok je trener Miroslav Nikolić pokušavao da "nacrta" posljednji napad, već su i krenuli jedan na drugoga da se fizički obračunaju.\nNa kratko su ih razdvojili saigrači, ali su oni nastavili sa uvredama, pa je tako moglo jasno da se čuje kako Birčević uz psovke poručuje Kaliniću:\n"Jesam li ga ja branio, g..no jedno...., prebiću te poslije".\nSve to slušali su gledaoci u Srbiji i Evropi, a reakciju trenera Nikolića i eventaulni komentar selektora Aleksandra Đorđevića moraćemo da sačekamo.\n08-08-2016 Hits:2271 Sport\n01-08-2016 Hits:2971 Sport\n21-04-2016 Hits:4267 Sport\n04-04-2016 Hits:3061 Sport\n31-03-2016 Hits:2756 Sport\n14-03-2016 Hits:2346 Sport\n04-03-2016 Hits:2492 Sport\n16-02-2016 Hits:2702 Sport\n13-01-2016 Hits:3026 Sport\n10-08-2015 Hits:2955 Sport\n20-06-2015 Hits:2964 Sport\n11-06-2015 Hits:3356 Sport\n31-05-2015 Hits:2653 Sport\n02-04-2015 Hits:2564 Sport\n23-03-2015 Hits:2880 Sport


Susreti sa levicom: Katja Kiping - Mašina\nKatja Kiping (Katja Kipping), su-predsedavajuća nemačkom partijom Levica (Die Linke), bila je druga gošća serije razgovora „Susreti sa levicom“, tokom kojeg se najviše fokusirala na politike EU.\nKiping je istakla da je solidarnost u Evropi neophodna, i da bi ona bila u interesu i Nemačke, budući da se njen izvoz u velikoj meri oslanja na Evropu. Govorila je i o odnošenju njene partije prema ideji „korona-obveznica“ kojima bi se moglo smanjiti teret koji nose siromašnije i pandemijom više pogođene članice EU.\nSituacija je, prema nemačkoj političarki, i pre pandemije bila kritična. Pravi je trenutak da se pojača socijalna dimenzija politika EU i da se poveća oporezivanje multinacionalnih kompanija, smatra Kiping.\nPored socijalnih i ekonomskih pitanja „Evropa mora da se emancipuje od NATO-a i treba da zagovara razoružanje. EU ne bi trebalo da kopira SAD i da nastoji da postane nova svetska sila.“\nNaš intervju sa Katjom Kiping, koji smo uradili 2017. godine možete pročitati na ovom linku.\nKljučne reči: DIE LINKEEUKatja KiplingSusreti sa levicomTransform


Stanojević: Sajt RTS-a je sve vreme izveštavao o upadu, nisam nadležan za TV\nUrednik internet portala Radiotelevizije Srbije Zoran Stanojević izjavio je da je taj portal neprekidno izveštavao o upadu u zgradu Radiotelevizije Srbije u subotu uveče, ali je priznao da je manje informacija o tom događaju bilo u televizijskom programu javnog servisa.\nKada govorimo o manjku izveštavanja govorimo samo o televiziji, a veb portal je konstantno izveštavao o događaju, rekao je Stanojević na konferenciji BBC u Beogradu o digitalnom novinarstvu.\nStanojević je rekao da je internet portal RTS beležio rast posete čitalaca u subotu uveče kada se desio upad u zgradu RTS-a.\n„Mošda nismo izveštavali kao neki drugi sajtovi. Postojeograničenja kada izveštavate o sebi, ali nije bilo nedostatka informacija o tom događaju“, istakao jeStanojević upitan o izveštavanju RTS u subotu uveče.\nStanojević je rekao da je odgovoran za rad internet portalaRTS i da ne može da govori o drugim rubrikama javnog servisa.\nZoran Stanojević: Sa dve strane barikade\nKo je toliko mekinjaste pameti da zaključi da je izveštavanje N1 sa protesta bilo “skandalozno”?\nProtest "1 od 5 miliona" RTS Upad u zgradu RTS Zoran Stanojević\n← „Politika“ opet kažnjena zbog nevraćanja Svetlane Vasović Mekina na posao\nSlobodan Georgiev: Menadžment Prve se dodvorava Vučiću →


MEI - Aktuelnosti - J. Joksimović: Dan Evrope za život u miru, jedinstvu, prosperitetu\nJ. Joksimović: Dan Evrope za život u miru, jedinstvu, prosperitetu\n09. maj 2021. | Beograd\nPotpisivanjem Sofijske deklaracije o Zelenoj agendi za Zapadni Balkan, krajem prošle godine, navela je ona, Srbija se zajedno sa ostalim potpisnicama, saglasila da elementi Evropskog zelenog dogovora budu i nova strategija održivog razvoja i rasta i na Zapadnom Balkanu. Evropska komisija odredila je i dodatnih devet milijardi evra za investicije i podršku konkurentnosti i inkluzivnom rastu, održivoj povezanosti i dvojnoj zelenoj i digitalnoj tranziciji kroz podsticajni Ekonomsko-investicioni plan za Zapadni Balkan, kao finansijski instrument za uspešniju primenu nove metodologije pristupnog procesa.\nSpremno smo u Srbiji pristupili realizaciji ovih ciljeva, razumevajući da održiva budućnost postoji za one koji su u stanju da se menjaju čak i u najtežim okolnostima, ističe Joksimović.\nSrbija je danas predvodnica regiona na putu punopravnog članstva u EU. Taj put i partnerska saradnja sa EU ne ogleda se samo u procesu pristupnih pregovora Srbije, već i u uspešnom programiranju razvojne pomoći EU, kao i u najznačajnijoj spoljnotrgovinskoj razmeni i investicijama, kazala je Joksimović.\nUprkos vanrednim okolnostima, kaže ministar, EU je odlučila da primenom nove metodologije proces proširenja nastavi pojačanom dinamikom.\nOsnažili smo političko vođenje procesa, prilagodili sve pregovaračke strukture novom zahtevu EU za snažnijim političkim upravljanjem procesom, pojačali tempo reformi u oblasti vladavine prava, kazala je Joksimović.\nObeležavajući svečano današnji dan, Srbija slavi dve neprolazne vrednosti: slobodu i nastanak moderne zajednice evropskih nacija, jer je naša zemlja kroz istoriju, dokazano i svojim velikim žrtvama, branila tekovine slobodne i moderne Evrope. Srećan nam Dan Evrope i Dan pobede!, navela je ministar za evropske integracije Jadranka Joksimović.


Putari u četvrtak dobijaju zaostale plate - Bizlife.rs\nPutari u četvrtak dobijaju zaostale plate\n18:28 Beograd, 19/10/2011\nSindikat Nibens grupe i Vlada Srbije dogovorili su se da Putevi Srbije u četvrtak isplate zaostale zarade radnicima pet preduzeća koja posluju u okviru Nibensa.\nGeneralni sekretar Samostalnog sindikata Preduzeća za puteve Beograd Dejan Pantić je agenciji Beta rekao da će radnici i sutra doći ispred zgrade Vlade Srbije i čekati dogovor sa AIK bankom o isplati zarada koji je zakazan za 10 sati, da bi se uverili da će im zaostale plate biti zaista isplaćene.\nDelegacija sindikata preduzeća iz Nibens grupe razgovarala je pre podne s ministrom za infrastrukturu Milutinom Mrkonjićem o problemima u toj grupi. Predsednik sindikata Preduzeća za puteve “Beograd” Milan Jovanović je nakon tog sastanka izjavio da je Mrkonjić obećao da će o problemima radnika Nibensa izvestiti premijera Mirka Cvetkovića.\nDa podsetimo, sindikati pet putarskih preduzeća iz Nibens grupe drugi dan protestuju pred zgradom Vlade Srbije u Beogradu, zahtevajući da se reši problem dugovanja tih preduzeća i da im se omogući rad.\nRadnici koji traže deblokadu računa preduzeća i isplatu od dve do četiri zarade koje im firme duguju su, prema rečima Jovanovića, spremni da ostanu ispred sedišta Vlade dok ne budu uplaćene zaostale zarade ili dok ne dobiju pismenu garanciju da će dogovor o tome biti poštovan.\nRadnici zahtevaju i konvertovanje potraživanja banaka u kapital preduzeća.\nRačuni preduzeća iz Nibens grupe blokirani su zbog dugova od oko 180 miliona evra, od kojih je oko 130 miliona evra dug bankama. Zbog toga je s bankama postignut dogovor o restrukturiranju preduzeća kroz stečaj.\nPreduzeća iz grupe Nibens imaju više od 5.000 zaposlenih. Putari iz te grupe održavaju više od 40 odsto puteva u Srbiji i učestvovali su u gradnji autoputa na Koridoru 10 kroz Srbiju, a Preduzeće za puteve “Beograd” je angažovano na gradnji autoputa na takozvanom koridoru 11.\nvlada putari Srbija\nPakistanski milijarder nudi 1,4 milijarde dolara za “Vembli”


prodaja izgradjenih i uknjizenih stanova novi sad 61 i 64 m2\nIzgrađeni i uknjiženi stanovi - 61 i 64 m2 - Desanke Maksimović\nPOSEBNA PONUDA - PRIZEMLJE\nU ponudi imamo izgrađene i uknjižene stanove, površina 61 i 64 m2.\nStanovi se nalaze u Novom Sadu, u malim porodičnim stambenim zgradama, koja ima samo po četiri stana, na Adicama, u ulici Desanke Maksimović. Ove zgrade su energetski efikasne, sa velikom prednošću jer se greju na toplotne pumpe, čime se postiže ušteda od 45 % u odnosu na druge vrste grejanja. U stanovima je hrastov parket prve klase, keramika prve klase i petokomorna pvc stolarija.\nU neposrednoj blizini je osnovna škola Jožef Atila, udaljena 10 minuta hoda, prodavnice, market, autobuska stanica je udaljena 300 m, a linija 6 saobraća ovom deonicom. Kupovina stanova je moguća žiralno, putem stambenih kredita komercijalnih banaka, a ukoliko se radi o kupovini prve nekretnine, pomoći ćemo vam da odradite povrat PDV-a.


Srna 30.12.2013 09:43\nBANJALUKA - Okružni sud u Banjaluci je 12.deembra ove godine donio presudu kojom je poništena ekološka dozvola za malu hidroelektranu (MHE) “Medna” na izvorima rijeke Sane.\n- Imajući u vidu koliki je značaj očuvanja životnog okoliša, u koji se ubrajaju svi nenadoknadivi prirodni resursi, koje u ovom času nesporno sadrži predmetna lokacija, te se ne može olako provoditi postupak za pribavljanje tako važne dozvole, kakva je ekološka dozvola, stoji, između ostalog, u presudi Okružnog suda u Banjaluci.\nIz ekološkog udruženja Koalicija za Sanu navode da bi Ministarstvo za prostorno uređenje, građevinarstvo i ekologiju RS napokon trebalo da donese odluku o proglašenju parka prirode za područje gornjeg toka rijeke Sane, u skladu sa Prostornim planom RS do 2015. godine, te zahtjevom ove koalicije.\n- Ukoliko bi se izgradila MHE na izvorima Sane trajno bi se uništile prirodne vrijednosti gornjeg toka rijeke Sane, zbog kojih je i planirana zaštita. Sana više ne bi bila na listi rijeka sa kvalitetom vode prve kategorije u Republici Srpskoj, a značajno bi se umanjili i potencijali cijelog područja za razvoj održivog turizma. U svakom slučaju, moguće štete bi bile daleko veće od navodnih koristi koje bi lokalne zajednice i budžeti imali od izgradnje, navode iz Koalicije.\nZbog svega navedenog, očekuju da će Ministarstvo industrije, energetike i rudarstva Republike Srpske raskinuti koncesioni ugovor za MHE „Medna“ na rijeci Sani.


Vesti online / Scena / Šoubiznis / "Jedva čekam da pevam na Kosovu (za Srpsku novu godinu)"\n"Jedva čekam da pevam na Kosovu (za Srpsku novu godinu)"\nKantautor Željko Joksimović će Srpsku novu godinu dočekati sa našim ljudima na Kosovu. Koncertom na platou ispred Tehničke škole u Kosovskoj Mitrovici, pevač će sve pristutne uvesti u 2016. godinu uz svoje hitove.\nBiće to Željkov prvi nastup u Kosovskoj Mitrovici: "Ne osećam strah! Samo zadovoljstvo"\n- Prvi put u karijeri ću imati koncert u Kosovskoj Mitrovici i veoma sam uzbuđen - kaže Željko, a na pitanje da li oseća strah zbog napete situacije koja vlada na tim prostorima odgovara:\n- Ma ne, kakav strah da osećam, samo osećam zadovoljstvo. Nestrpljiv sam da se sretnem sa ljudima koji tamo žive, bore se svakog dana i trude se da imaju normalan život, posao, da školuju i čuvaju decu. Jedva čekam da vidim i zagrlim dečicu koja dolaze uvek u velikom broju na koncerte - ističe Joksimović.\n"Gorela" je Arena zbog Željka\nOvaj koncert organizuju Vlada Srbije, Kancelarija za Kosovo i Metohiju i opština Kosovska Mitrovica i o svim tehničkim detaljima, pa i obezbeđenju, brinu oni.\n- Bićemo zajedno sa našim narodom na Kosovu, dočekaćemo Srpsku novu godinu uz pesmu i radost i siguran sam da će dugo pamtiti taj dan. Ukoliko budem imao vremena i prilike, svakako ću posetiti neki manastir - zaključuje Joksimović.\nNjegov muzički spektakl s nestrpljenjem očekuju srpski žitelji Kosova, gde se danima priča o Željkovom dolasku sutra uveče. Iako će koncert biti direktno prenošen na nekoliko televizijskih i radijskih stanica, organizatori na platou očekuju veliki broj ljubitelja ove muzičke zvezde.\nKoncert na Kosovu\nŠOUBIZNIS Uspešan jubilej: Željko Joksimović rasprodao VIP arenu


Izvor\trts\tmaj 14, 2018\nOd naredne školske godine biće uvedeno 11 novih obrazovnih profila po dualnom modelu obrazovanja, u srednjim stručnim školama u Srbiji.\n"Možemo da se pohvalimo da smo prošle godine u okviru standarda kvalifikacija umrežavali veštine, a ovog puta umrežavamo područja rada. Tako, recimo, tehničar mehatronike ima umreženo elektrotehniku, mašinstvo i informacione tehnologije",pojasnila je Grujićeva.\nProšle godine u projekat je bilo uključeno 200 kompanija, a akcionim planom Vlade Srbije bilo je predviđeno da se od naredne školske godine uključi 300 kompanija. "Ove godine prijavilo se čak 800 kompanija i ispunjavaju neophodne uslove. Očekujem da će već u prvom krugu biti popunjena sva mesta u školama koje rade po dualnom modelu",naglasila je Grujićeva.\nDodaje da su učenici shvatili koliko je važno da se teorijska znanja stiču u školi, a da seveštine upravljanja znanjima stiču u kompanijama u realnom radnom okruženju. O kvalitetu dualnog obrazovanja, kako kaže, govore podaci koji će biti objavljeni polovinom ove godine a koje je radila ETF organizacija – Evropska fondacija za obuke.\n« Ukidaju se papirni recepti do kraja godine, važiće samo elektronski Internet peticijom žele da ukinu obavezu duplih tehničkih pregleda »


Beograd: Višegodišnje zatvorske kazne u slučaju "Stečajna mafija"\nJedno od najvećih suđenja za organizovani kriminal u Srbiji, u predmetu nazvanom “Stečajna mafija”, okončano je osuđujućom prvostepenom presudom pred Specijalnim sudom u Beogradu. Posle postupka dugog sedam godina, i otvaranja brojnih drugih afera bez sudskog epiloga, šesnaest optuženih kažnjeno je sa ukupno 57 godina zatvora.\nGoran Kljajević, bivši predsednik Trgovinskog suda koji je u optužnici naveden kao vodja grupe koja je vršila zloupotrebe prilikom stečaja i privatizacija nekoliko preduzeća, osuđen je na šest i po godina zatvora, bankar Sekula Pjevčević dobio je devet godina, dok je direktor “C marketa” Slobodan Radulović osuđen na pet godina zatvora.\nBogoljub Milosavljević, profesor Pravnog fakulteta “Union”, izjavio je za RSE da je dobro što je konačno jedan veliki slučaj završen pred sudom, uprkos tome što je postupak trajao predugo.\n“Ipak se bojim da na osnovu jedne presude nije moguće izvoditi zaključak o odlučnosti državnih organa da se izbore sa korupcijom na taj način da uvek postoji sudski epilog. Da bi smo zaključili da se borba protiv organizovanog kriminala i korupcije zaista vodi sa velikim stepenom odlučnosti potrebno je da se dogodi još presuda u pokrenutim postupcima”, ocenjuje Milosavljević.\nPrema optužnici, osuđeni su od 2003. do 2006. godina u nezakonitoj privatizaciji preduzeća i stečajevima prisvojili više od 50 miliona evra.\nSekula Pjevčević, bivši direktor Kreditno eksportne banke, koji je dobio najveću kaznu, rekao je novinarima po izlasku iz sudnice da će se žaliti sudu u Strazburu jer smatra da nema dokaza da je kriv.\n“Od čuvenih 50 miliona evra, koje je konstruisala bivša vlast, sada nema ništa. Našli su neki iznos od 1,6 miliona dinara kod jednog od slučajeva da bi u optužnici mogli da naprave kvalifikatorne okolnosti. Kod kredita nema pet miliona, kod ovih drugih tačaka štete nema uopšte, dakle istopilo se 50 miliona evra. Smatram da nije poštovan zakon, da nisu poštovani materijalni dokazi, da nije poštovana istina…”\nČlanovi “stečajne mafije”, kako su mediji nazvali grupu optuženih, osuđeni su zbog zloupotreba službenog položaja, protivzakonitog posredovanja, poreske utaje i primanja mita prilikom stečaja i privatizacija trgovinskog lanca "C market", građevinskog preduzeća "Rad" i još nekoliko firmi.\nTračak nade za bivše zaposlene\nVaso Dešić, bivši predsednik Upravnog odbora Udruženja malih akcionara “C marketa”, kaže za RSE da je osuđujuća presuda tračak nade za nekadašnje zaposlene u toj firmi.\n“To ide u prilog bivšim malim akcionarima koji traže nadoknadu štete. Medjutim, ako ne bude osudjen i Miroslav Mišković neće biti puno vajde za nas. On i Milan Beko su zajedno kupili “C market”. Jedna akcija je vredela 1.200 evra, a oni su ih od nas posle propagande i njihove priče kako je firma propala kupili po ceni od 300 evra. Kada smo saznali za taj jadac, kako bi se to reklo, podneli smo zahtev sudu za nadoknadu razlike od 900 evra po akciji.”\nMiroslav Mišković, vlasnik kompanije “Delta”, o kupovini “C marketa” saslušavan je u pritvoru gde se od decembra nalazi zbog malverzacija u putarskim preduzećima, dok je biznismen Milan Beko dva puta bio na razgovoru u policiji gde je objašnjavao privatizaciju “Luke Beograd”.\nOdbrana je najavila da će se žaliti na presude.\nAdvokat Radovan Jovović, koji zastupa osuđenog Nemanju Jolovića, izjavio je da je njegov branjenik osuđen bez ijednog pravnog razloga.\n“Odgovorno tvrdim da ta presuda od dve i po godine zatvora za mog branjenika ne može da opstane. Jer niko ne može biti osuđen za preduzimanje radnje iz svog zanimanja”, kaže Jovović.\nMiljko Živojinović, bivši stečajni upravnik GP “Rad” kom je izrečena kazna od pet godina zatvora, i Slobodan Radulović, nekadašnji direktor “C marketa”, osuđeni su u odsustvu jer su u bekstvu.\nVaso Dešić veruje da bi se hapšenjem ili predajom Slobodana Radulovića, za kog se ranije sumnjalo da se krije u Španiji, došlo i do odgovornih u vrhu države za krađe u privatizacijama.\n“Radulović je optužio Miškovića i Beka da su vinovnici pljačke malih akcionara u “C marketu”. Ali ja mislim da je tu najveća krivica države. Ona je svojim memorandumom koji je sklopljen u Vladi Srbije odredila cenu akcija, ne pitajući vlasnike, i izabrala kupce ne pitajući tržište hartija od vrednosti. Neka tužilaštvo to sada raščivija, jer mi nismo imali osnova ni hrabrosti da podnesemo tužbu i protiv Vlade Republike Srbije.”\nPravosudni postupak “stačajnoj mafiji” trajao je šest i po godina, sudilo se 370 dana, saslušan je 371 svedok i 20 veštaka, dok je 18 optuženih oslobodjeno krivice.\nBogoljub Milosavljević zaključuje da će samo jasna politička volja, sposobnije pravosudje i novi procesi moći da učine da se država obračuna sa korupcijom.\n“Ako se efikasno deluje protiv takvih pojava onda je jasna poruka društva da su kriminal i korupcija nedopušteni i kažnjivi. I da će svakoga stići ruka pravde, koja je u slučaju “stečajne mafije” ipak bila nešto sporija.”\nMeđu osuđenima u slučaju “stečajne mafije” su i bivši sudija Trgovinskog suda Delinka Đurdjević (4 godine zatvora), Jelica Živković, nekadašnja upravnica "Poštanske štedionice" (3 godine), kao i biznismen Andjelko Bitević, poznat po aferi "Zozovača", koji je zbog utaje poreza kažnjen sa četiri i po godine zatvora.


SATELITOM PROTIV DIVLJE GRADNJE Stiže Zoranin snimak od 1,1 milion evra\nB. A. - G. A.\nSatelitski snimci sa svim nekretninama koje su izgrađene do stupanja na snagu Zakona o ozakonjenju objekata Ministarstvo građevinarstva objaviće najkasnije za mesec dana.\nPrema našim saznanjima snimci su već pribavljeni, ali još nisu objavljeni na sajtu Ministarstva. Snimke je napravila jedna specijalizovana američka kompanija, za 1,1, milion evra, zaključno sa 27. novembrom 2015. kada je stupio na snagu Zakon o ozakonjenju. Na osnovu njega građevinski inspektori moći će da utvrde da li je neki objekat građen posle tog datuma. Sve što se bude nalazilo na terenu, a nema ga na snimku biće srušeno.


Napomena: WSP kreirate je delimična pouzdanost rešenje korisnik koji ima istu deklarativnih Oblikuj kao potpunu pouzdanost SharePoint rešenje. Međutim, on ne podržava pun opseg tipova elemenata funkcija koje podržavaju potpuno pouzdana rešenja.\nKada sačuvate na SharePoint lokaciju kao predložak, treba da sačuvate ukupnog okvira lokacija – njegove listama i bibliotekama, prikaza i obrazaca i tokova posla. Pored ove komponente, možete da uključite sadržaj lokacije u predlošku, na primer, dokumente uskladištene u bibliotekama dokumenata. To može biti korisno za obezbeđivanje uzoraka sadržaja pomoću kojih će korisnici započeti rad. Imajte na umu da takođe može povećati veličinu vašeg predloška izvan podrazumevano ograničenje za 50 MB lokacije predloška.\nOsobe ili grupe vrednosti polja\nPrilagođene SharePoint lokacija mogu da se primene kao rešenja odmah Sačuvajte i aktivirajte predložak u galeriji rešenja i omogućite drugim zaposlenima da kreiraju nove lokacije od tog predloška. Ne morate da kreirate rešenje Visual Studio i imate pristup serveru direktno i pokretanje komande administrator servera. Samo sačuvate lokaciju kao predložak da ga aktivirate i hajde.\nPrilagođene SharePoint lokacija su prenosivi – pored primena prilagođenih rešenja u okruženju, možete da preuzmete na .wsp datoteku, na putu i primenite ga u druge SharePoint okruženje. Sva prilagođavanja lokacije prikladno se skladište u jednoj datoteci.


Canon EF-S 55-250mm f/4-5.6 IS II / Objektivi - Fotodiskont Beograd Srbija\nNaslovna Proizvodi Objektivi Canon EF-S 55-250mm f/4-5.6 IS II\nCanon EF-S 55-250mm F/4-5.6 IS je kompaktan i pristupačan objektiv koji daje moćne performanse za jedan telefoto zum objektiv. Sistem detekcije predmeta u pokretu i stabilizacije slike, omogućava nam oštre slike bez zamućenja. Odlično se dopunjava sa kit objektivom EF-S 18-55 IS, koji se načešće...\nCanon EF-S 55-250mm F/4-5.6 IS je kompaktan i pristupačan objektiv koji daje moćne performanse za jedan telefoto zum objektiv. Sistem detekcije predmeta u pokretu i stabilizacije slike, omogućava nam oštre slike bez zamućenja. Odlično se dopunjava sa kit objektivom EF-S 18-55 IS, koji se načešće dobija u kitu sa DSLR aparatom.\nMaksimalno uvećanje 0.33x\nCena sa popustom: 698.560 RSD


Aida Ćorović: Srbija se mora odreći lika i djela Ratka Mladića koji je paradigma za svo zlo u srpskom narodu - Takt Info\nAida Ćorović je za taktinfo.rs kazala da upravo ovakve poruke onemogućavaju Srbiji napredak. "Dok god Srbija ne postavi crvenu liniju kada su ratni zločini i ratni zločinci u pitanju\ni sve dok se ne odrekne lika i dela Ratka Mladića koji je paradigma za svo zlo u srpskom narodu, Srbija nema šta da traži među demokratskim svetom i onima kojima su najviše humane vrednosti temelj državnosti."\nBeograd, 9.11.2021. - Aktivistkinja Aida Corovic privedena je danas posto je jajima gadjala mural sa likom Ratka Mladica u centru Beograda. Incident se dogodio na uglu Njegoseve i Ulice Alekse Nenadovica na Vracaru, Corovic i jos jedna zena jajima su gadjale mural zbog cega je reagovalo nekoliko, kako se pretpostavlja, policajaca u civilu. Policija je ranije zabranila skup Inicijative mladih za ljudska prava ciji su aktivisti danas, na Medjunarodni dan borbe protiv fasizma i antisemitizma hteli da uklone mural "ratnog zlocinca" Ratka Mladica. (BETAFoto/MILOŠ MISKOV)\nUtorak, 9. novembar 2021. godine, biće definitivno upamćen po hrabrom činu dvije aktivistkinje za ljudska prava Jelene Jećimović i Aide Ćorović.\nNaime, Aida i Jelena su, nakon što je najavljeni protest bio otkazan, ipak javile da će biti neformalnog skupa kod murala Ratka Mladića, odakle će simbolično poslati poruku neslaganja sa postojanjem murala, a povodom Dana borbe protiv fašizma.\nNjih dvije su, videvši da su same tog dana, ipak htjele da iskoriste priliku, pošalju poruku neslaganja sa postojanjem murala na kojem je osuđeni ratni zločinac, Ratko Mladić, i bez velikog plana, kupile jaja i gađale u pravcu murala.\nMeđutim, odmah nakon što su krenule da gađaju jajima mural, prema njima je ubrzano prišlo nekoliko muškaraca u civilu, koji su ih, uprkos njihovom opiranju, priveli u nepoznatom pravcu.\nKasnije, u toku dana, ispostavilo se da su Aidu i Jelenu priveli policajci, koji se tom prilikom nisu identifikovali kao službena lica, i koji su upotrebili prekomernu fizičku silu.\nAida i Jelena su puštene na slobodu istog dana, međutim, isti mural čuvan je tokom cijelog dana od strane jake policijske snage.\nIstog dana, održan je protest podrške za Aidu i Jelenu nakon čega je održan i protest pod nazivom “Mural mora pasti”.\nPodsjećamo, mural na kojem je naslikan ratni zločinac Ratko Mladić, naslikan je još u julu ove godine, nakon čega je više puta bio prefarban ali odmah je bivao očišćen i prepravljen jer je sam mural prekriven zaštitnim slojem koji onemogućava njegovo uništenje običnim farbama. Aida Ćorović i Jelena Jećimović, došle su spremne na protest koji je trebao da se održi povodom Dana borbe protiv fašizma, nakon čega se otvara, ovaj put glasnije, pitanje: Zašto mural osuđenog ratnog zločinca opstaje u Beogradu?\nU Skupštini Srbije je danas narodni poslanik Enis Imamović, također izjavio neslaganje sa veličanjem osuđenog ratnog zločinca i postojanjem murala na kojem je.\n“Mural Ratku Mladiću je kancer koji imate u centru Beograda, glavnog grada. Danas je opasno biti Bosnjak u Srbiji, u Beogradu naročito, misliti slobodno, kreteti se slobodno, govoriti slobodno ukoliko znate da ljudi koji slave najvećeg krvnika i najavljuju nove zločine uživaju potpunu slobodu, pa čak i zaštitu policije i države.\nRatko Mladić je počinio genocid nad bošnjačkim narodom, zbog toga je pravosnažno osudjen, a Bošnjaci vise nikada sebi neće dozvoliti da ih ujede zmija iz iste rupe. Medjutim Mladić i njegovi zločini sada razjedaju i srpsko društvo. Što se prije čestiti srpski narod distancira od njega, osudi njegove zločine biće bolje po sve nas. Nadam se da će tužilaštvo shvatiti svoju odgovornost, ne samo prema Ustavu i zakonima, nego i prema bidućim generacijama i da će početi da radi svoj posao”, kazao je Imamović u Skupštini.\nAida Ćorović je za taktinfo.rs kazala da upravo ovakve poruke onemogućavaju Srbiji napredak.\n“Dok god Srbija ne postavi crvenu liniju kada su ratni zločini i ratni zločinci u pitanju i sve dok se ne odrekne lika i dela Ratka Mladića koji je paradigma za svo zlo u srpskom narodu, Srbija nema šta da traži među demokratskim svetom i onima kojima su najviše humane vrednosti temelj državnosti.”\nOvih dana, mural je glavna tema, a šta će biti sa njim ostaje nam da vidimo u narednim danima, svakako su pored njega glavna tema i dvije žene, Aida i Jelena, koje, bez sumnje, predstavljaju pozitivnu stranu Srbije.


• Prijavljivanje đaka putnika\nGradska uprava objavila uslove i visinu popusta autobuskih mesečnih karti za učenike koji žive na selima.\nUčenici koji žive na selima i prigradskim naseljima na teritoriji grada, a pohađaju srednju školu u Somboru, imaju pravo na regresirane troškove putovanja do škole. Popust na punu cenu autobuske mesečne karte kod somborskog prevoznika AD Severtrans iznosiće 40 odsto za prvu i drugu zonu, a 50 odsto za treću i četvrtu zonu. Popust se ostvaruje na osnovu priložene školske potvrde redovnog učenika i redovnosti putovanja. Popust od 100 odsto na mesečne karte imaju i učenici koji imaju smetnje u razvoju ili su bez roditeljskog staranja. Pravo na popust u iznosu od 40 odsto imaju i učenici koji se školuju u susednim opštinama: Kula, Apatin, Odžaci, Subotica i Bačka Topola.\nKako se navodi u saopštenju pravo popusta se stiče dostavljanjem potrebne dokumentacije, najkasnije do 8. septembra, odnosno najkasnije do kraja meseca za naredni mesec. Više\nmilangagrčin @ Pon, 31.08.2015. 04:27\nmesečne karte obrazovanje privreda severtrans ad sombor srednje škole učenici


3. oktobar : Nadlanu.com\nObjavljeno 2. okt 2006. / 00:00:00\n1226 - Umro je italijanski fratar Đovani Bernardone, poznat kao Franjo Asiški, osnivač rimokatoličkog franjevačkog reda.\n1824 - Skupština Meksika je usvojila ustav prema kojem je ta država postala nezavisna federativna republika pod nazivom Sjedinjene Države Meksika.\n1866 - Mirovnim ugovorom u Beču, kojim je okončan sedmonedeljni rat između Italije i Austrije, Italiji su pripali oblast Veneto i grad Venecija.\n1888 - Rođen je nemački novinar Karl fon Osjecki, dobitnik Nobelove nagrade za mir 1935. Zbog pacifističkog delovanja nacisti su ga 1933. zatvorili u koncentracioni logor, a 1938. je umro od posledica mučenja.\n1897 - Rođen je francuski pisac Luj Aragon, jedan od osnivača dadaističkog i nadrealističkog pokreta. Od 1930, posle učešća na kongresu revolucionarnih pisaca u Harkovu, opredeljuje se za socijalistički realizam, a tokom Drugog svetskog rata je, uz Elijara (Eluard), najznačajniji pesnik Pokreta otpora ("Vatra radosti", "Elzine oči", "Ura Ural", "Blanša ili zaborav').\n1906 - Na Radio konferenciji u Berlinu SOS je ustanovljen kao međunarodni signal za pomoć. Najčešće se tumači kao skraćenica engleskih reči "Save Our Souls". Konvecnija je stupila na snagu u julu 1908.\n1929 - Kraljevina Srba, Hrvata i Slovenaca promenila je naziv u Kraljevina Jugoslavija, a državna teritorija je podeljena na devet oblasti - banovina.\n1952 - Velika Britanija je na ostrvima Monte Belo pored severozapadne obale Australije isprobala prvu atomsku bombu.\n1968 - Predsednik Perua Fernando Belaunde Teri oboren je sa vlasti u vojnom udaru Nacionalne revolucionarne hunte koju je predvodio general Huan Velasko Alvarado. Po dolasku na vlast vojna hunta je nacionalizovala petrolejske izvore i počela da sprovodi sveobuhvatnu agrarnu reformu.\n1977 - Umro je srpski književni i pozorišni kritičar i istoričar književnosti Velibor Gligorić, predsednik Srpske akademije nauka i umetnosti od 1965. do 1971, profesor Beogradskog univerziteta.\n1981 - Posle sedam meseci, irski nacionalisti su u zatvoru Mejz u Belfastu obustavili protestni štrajk glađu protiv britanskih vlasti, tokom kojeg je umrlo deset štrajkača.\n1989 - U okružnom sudu u Prištini počelo je suđenje Azemu Vlasiju i još trinaestorici kosovskih Albanaca optuženih za "kontrarevolucionarno" delovanje i organizovanje štrajka albanskih rudara u rudniku Stari Trg.\n1990 - Istočna i Zapadna Nemačka su se, nakon 45 godina, zvanično ponovo ujedinile. Neformalno ujedinjenje počelo je 9. novembra 1989, kada je pao Berlinski zid.\n1991 - Predsedništvo SFR Jugoslavije u nepotpunom sastavu odlučilo je da pređe na rad u uslovima neposredne ratne opasnosti, ocenivši da je građanski rat na pomolu i da su se za takav rad stekli uslovi predviđeni Ustavom. Od tada sednicama Predsedništva prisustvovali su samo članovi iz Srbije, Vojvodine, Kosova i Crne Gore, pa je popularno nazvano "krnje Predsedništvo".\n1995 - Predsednik bivše jugoslovenske republike Makedonije, Kiro Gligorov, ranjen je u atentatu eksplozijom automobila-bombe u centru Skoplja, a njegov vozač i jedan slučajni prolaznik su poginuli.\n1997 - Japanski voz na magnetnim jastucima je brzinom od 451 kilometar na čas oborio svetski rekord na eksperimentalnoj železničkoj deonici zapadno od Tokija.\n1999 - U saobraćajnoj nesreći na Ibarskoj magistrali kod Lazarevca poginula su četiri člana Srpskog pokreta obnove, jedne od najjačih opozicionih političkih stranaka u Srbiji. Predsednik stranke Vuk Drašković, koji je tom prilikom lakše povređen, optužio je srpske vlasti za ubistvo i atentat na njega.\n1999 - Prvi put posle Drugog svetskog rata na parlamentarnim izborima u Austriji nacionalistička Slobodarska partija Jorga Hajdera osvojila je drugo mesto u parlamentu i dobila mogućnost da učestvuje u formiranju vlade.\n2001 - Američki senat je odobrio sporazum o trgovinskoj saradnji sa Vijetnamom, koji je toj zemlji obezbedio normalan trgovinski status i odnose sa SAD.\n2003 - Pakistan je uspešno izvršio testiranje nuklearnog projektila Hatf-III sa dometom od 290 kilometara.


Crveni krst Šid » Priprema za nesreće i delovanje u nesrećama\nUprkos naporima da se ublaže rizici od prirodnih događaja i onih koje izaziva sam čovek, možemo očekivati da će se učestalost raznovrsnih nesreća povećavati kako u svetu, tako i kod nas u tom pogledu, većem stradanju su ugroženije slabije razvijene zemlje. Statistički podaci po vrstama i učestalosti prirodnih i drugih nesreća na tlu naše zemlje, ukazuju na veliki broj stradalih, povređenih, izbeglih i raseljenih lica, zatim poplavljenih, porušenih stambenih i privrednih objekata, saobraćajnica i druge infrastrukture.\nPrirodne nesreće i oružani sukobi su razarali materijalna dobra, izazivali stradanja i patnju stanovništva, ali su u isto vreme pozitivno uticali na motivisanje volontera za rad u Organizaciji Crvenog krsta.\nNa osnovu Zakona o poveravanju javnih ovlašćenja Nacionalnom društvu od 1997.godine, Crveni krst je vodeća Organizacija nadležna za obuku najšire populacije u ukazivanju prve pomoći, nege povređenih i obolelih, u motivisanju građana za dobrovoljno davalaštvo krvi i sprovođenje poslova Službe traženja. U okviru svog mandata, kao dopunu uloge Vlade vodi doodatnu brigu o najugroženijim izbeglim i raseljenim licima i o jednom delu građana u stanju socijalne potrebre.\nU prethodnom periodu osposobljeno je preko 200 instruktora i preko 500 predavača prve pomoći, oko 100 instruktora kućne nege povređenih i obolelih, 25 predavača Službe traženja, 25 difuzera Ženevskih konvencija, mnogobrojni timovi za psiho-socijalnu podršku, 106 volontera za pomoć na planinama, blizu 350 spasilaca na vodi, opremljeno je 13 regionalnih magacina za prijem i distribuciju humanitarne pomoći. Polazeći od politike Međunarodne Federacije Crvenog krsta i Crvenog polumeseca, usvojena na XII zasedanju Generalne skupštine 26.oktobra 1999.godine, spremnost da se nesreće predvide, i gde je to moguće spreče, da se smanji njihov efekat, kao i da se adekvatno odgovori na nesreću i ublaže njene posledice na svim nivoima, prvorazredni je zadatak kako međunarodne Federacije Crvenog krsta i Crvenog polumeseca tako i našeg Nacionalnog društva.\nNa osnovu plana akcije Organizacionog razvoja Nacionalnog društva sačinjen je Projekat za delovanje u nesrećama. Ovaj dokument obuhvata planiranje upotrebe ljudskih resursa i opreme kojom raspolaže Nacionalno društvo u odgovoru na nesreće i samostalno ili kao učesnik u akcijama drugih struktura u državi koji su pozvani da odgovore na nesreće, koje možemo svrstati kao:\n– Prirodne nesreće (zemljotresi, poplave i bujice, olujni vetrovi, pošari, odroni, snežne padavine i dr.)\n– Saobraćajne nesreće većih razmera\n– Ratna razaranja i druge krizne situacije (u zemlji, susednim zemljama, migracije većih razmera)\nZa pružanje adekvatne pomoći žrtvama nesreće, neophodno je pre svega iomati adekvatnu procenu koja mora da obuhvati sve elemente na osnovu kojih se angažuju najoptimalniji ljudski materijalni resursi u što je moguće kraćem vremenu. U zavisnosti od karaktera, razmera i posledica nesreća uključuju se adekvatni operativni nivoi za odgovor na nesreće koji su organizovani na sledeći način:\n– Prvi operativni nivo – (lokalni – opštinski nivo) treba da bude osposobljen da deluje bez pomoći viših nivoa u prvih 4-6 sati nakon događanja nesreće, a njihova nadležnost se ograničava područjem opštine na kojoj su organizovani.\n– Drugi operativni nivo – (okružni – regionalni nivo) ima zadatak da podrži i pomogne opštinskom nivou angažovanjem ljudstva i dopunske promene u toku naredna 72 sata. Nadležnost je po pravilu ograničena na teritoriji okruga – regiona, a u slučaju potrebe mogu se angažovati i na teritoriji susednih regiona.\n– Treći operativni nivo – (republički i pokrajinski) podržava predhodna dva nivoa ljudstvom i dopunskom opremom u narednih mesec dana, brine o organizovanosti i funkcionisanju nacionalnog plana. Zona odgovornosti je teritorija pokrajine i proširuje se u zavisnosti od konkretnih potreba u regionu.\n– Četvrti operativni nivo – (nacionalni) interveniše najsavremenijom opremom i ljudstvom. Vrhunska obučenost, opremljenost i mobilnost ovog nivoa omogućuje angažovanje na čitavoj teritoriji Republike Srbije, a po potrebi može ponuditi pomoć i drugim nacionalnim društvima.\nKomisija za delovanje u nesrećama Crvenog krsta Srbije ima zadatak da obezbedi realizaciju Plana Nacionalnog društva u oblasti priprema za delovanje u nesrećama i realizaciju Plana odgovor na nesreću preko Operativnog tima za rukovođenje akcijama odgovora na nesreće. Pored ovih zadataka Komisija treba da zauzima stavove i da daje predloge u cilju najoptimalnije organizacije za adekvatno i blagovremeno reagovanje na nesreću.